22.04.2019 u 21:00\nPopušta li američka pažnja na Balkanu\nEvropska unija danas vodi glavnu reč u regionu zapadnog Balkana, a SAD su time vrlo zadovoljne, tvrdi Johanes Han, ocenjujući da je takva situacija „neka vrsta povratka u normalnost”. Liderska pozicija Vašingtona u ovom regionu je, kaže visoki komesar za proširenje EU, bila posledica NATO intervencije. On je tako opisao „promenu situacije”, odnosno promenu odnosa snaga u ovom području, komentarišući konstataciju „Vašington posta” da oni koji žive i rade na zapadnom Balkanu strahuju da bi povlačenje SAD iz liderske pozicije destabilizovalo region. Da li zaista može da se govori o američkom povlačenju iz balkanske, a pre svega kosovske priče?\nZašto London strahuje od severa Kosmeta\nNismo savetovali da se izbegavaju putovanja na čitavo Kosovo, već samo na sever, pojasnili su juče iz britanske ambasade u Prištini, demantujući tako, kako su rekli, napise nekih medija da su ovih dana izdali upozorenje svojim građanima da se klone celog Kosova. A sever je, kako su naveli u objavi na „Fejsbuku”, opasan zbog „brojnih nasilnih incidenata vezanih za organizovani kriminal i stalnog rizika koji te strukture predstavljaju”, pa tamo ne treba putovati „osim kada je neophodno”. Forin ofis je, podsetimo, 25. marta izdao upozorenje Britancima, striktno navodeći da ne putuju u Zvečan, Zubin Potok i Leposavić, kao ni u severni deo Kosovske Mitrovice. To su obrazložili rečima da protesti u ovim opštinama „imaju potencijal da postanu nasilni”, te „zato treba da pazite ukoliko\nKosovska inicijativa Berlina i Pariza\nEvropska budućnost Srbije zavisi od razgovora s Prištinom i od toga hoćemo li moći jednog dana da postignemo dogovor, naglasio je nedavno Aleksandar Vučić, uz konstataciju da nas drugačije „niko nikada neće pustiti u Evropu”. Predsednik Srbije je uveren da će nemačko-francuski, to jest evropski angažman u narednom periodu biti jasnije i očiglednije vidljiv i prikazan na Balkanu jer, kako je rekao za Rojters, „kancelarka Angela Merkel dobro zna kakve se sve opasnosti kriju i želi da sačuva mir u Evropi”. Da je Nemačka svakako ključni igrač kad je reč o politici EU, „jednostavno zato što je u ’teškoj kategoriji’ članica EU”, ocenio je Feliks Dane, direktor Predstavništva Fondacije „Konrad Adenauer” u Velikoj Britaniji i Irskoj. Ove tvrdnje donekle bacaju drugačije svetlo na ulogu – s jedne\nPredsednik abolira prekršajno kažnjene demonstrante\nPosle burnog vikenda, tokom koga su tromesečni protesti „Jedan od pet miliona” eskalirali upadom u zgradu RTS-a i blokadom Predsedništva Srbije, strasti su juče, bar na prvi pogled, donekle smirene. Naime, Aleksandar Vučić je zatražio od nadležnih organa da aboliraju i oslobode sve učesnike protesta koji su prekršajno kažnjeni zbog nasilnog upada u RTS i tokom protesta ispred Predsedništva Srbije. Predsednik Srbije je, međutim, poručio da nikad neće abolirati odgovornosti one koji su na protestu nosili motornu testeru i napadali policajce. Vučićeva odluka usledila je vrlo brzo posle konferencije za medije koju su održali lideri Saveza za Srbiju tražeći od Vučića da iskoristi svoje ustavno ovlašćenje i abolira uhapšene demonstrante. Među osuđenima po hitnom postupku bio je i jedan


Ženske košulje kratak rukav za firmu rade se i sa dugim rukavom od kvalitetne mešavine pamuka 55% i poliestera 45% u sopstvenoj proizvodnji, dugmad u boji materijala, mogućnost izrade logotipa u vezu i štampi.\nU želji da Vaše dame u firmi izgledaju otmeno i elegantno na radnom mesto i da pri tom sve budu isto odevene kreirali smo ženske košulje kratak rukav za firmu. Modernim dizajnom smo se potrudili da istaknemo ženstvenost i eleganciju ali i da očuvamo ozbiljnost i poslovnost neophodnu svakoj poslovnoj ženi.\nŽenske košulje kratak rukav za frimu rade se u sopstvenoj proizvodnji od visoko kvalitetne mešavine pamuka 55% i poliestera 45% što ove košulje čini vrlo prijatnim i udobnim za nošenje. U mogućnosti smo da Vam ponudimo i model sa dugim rukavom koji je prikladan za nošenje tokom hladnih dana.\nŽenske košulje kratak rukav za firmu rade se u 8 boja što omogućava lako kombinovanje sa ostatkom garderobe kao i sa ambijentom Vaše firme. Na njima je moguća izrada reklamnog teksta ili logotipa firme u vezu do 10 boja i štampi do 6 boja. Na taj našin nošenjem ženske košulje kratak rukav za firmu Vaši zaposleni će biti Vaša reklama u svakodnevnom kontaktu sa klijentima i poslovnim saradnicima.\nŽenske košulje kratak rukav za firmu prikladne su za nošenje uz svaku odevnu kombinaciju kao i za starije i mlađe žene. Neka Vaši zaposleni sa ponosom predstavljaju firmu za koju rade uz naše ženske košulje kratak rukav za firmu.\nSigurni smo u svoj kvalitet ženske košulje kratak rukav za firmu kao i kvalitet i trajnost boja izrađen na njima. Pospešite svoje poslovanje i pokažite i svojim klijentima i poslovnim partnerima da prinete o imidžu svoje firme.


BIVŠI ŠEF FBI PROVOCIRA: Moguće je da Rusi imaju prljavštine o Trampu! | Afera\nKomi je u intervjuu američkoj televizijskoj mreži Ej Bi Si (ABC) rekao da je „zapanjujuće“ pomisliti da Rusija ima kompromitujuće informacije o Trampu ali da tu mogućnost ne treba isključiti.\n„Ne verujem u priče da je mentalno nesposoban ili da je u prvoj fazi demencije. Mislim da nije mentalno već moralno nepodoban da bude predsednik. Naš predsendik treba da bude oličenje poštovanja i da se vodi vrednostima koje su u srcu naše zemlje. Jedna od tih vrednosti je istina a to predsednik nije sposoban da poštuje“, rekao je Komi u dugom intervjuu američkoj televiziji.\nBivši šef FBI sutra treba da izda knjigu „A Higher Loyalty: Truth, Lies, and Leadership“ (Velika lojalnost: Istina, laži i vođstvo) u kojoj opisuje 20 godina karijere za vreme predsednika Džordža Buša mlađeg i rada u FBI-u od 2013. do 2017. godine.\nKomi u knjizi, čiji su delovi procurili u javnosti, piše da je Tramp „okoreli lažov“ koji ljude oko sebe podređuje lojalnosti kao „vođa mafije“.\nPrema njegovim rečima, Tramp je „nepošten predsednik, odvojen od stvarnosti i institucionalnih vrednosti“ koji vlada „vodjen egom“ i lojalnošću koju zahteva da mu bude iskazana.\n← (VIDEO) KINESKO UPOZORENJE AMERICI: Si Đinping podigao moćnu flotu s jednim ciljem!\nCECA: Evo zašto se molim pre spavanja! →\n26. априла 2018. Srećko Milovanović 4\nBela kuća čestitala Evropskoj uniji 60-ti rođendan\nŠOK: PUTIN PREDLOŽIO Rusija ulazi u NATO?!


Mogerinijeva: Sporazum Beograda i Prištine mora da prođe SB UN - Sputnjik Srbija\n12:26 05 Jun 2020\nMogerinijeva: Sporazum Beograda i Prištine mora da prođe SB UN\n07:16 13.03.2019 Preuzmite kraći link\nŠefica diplomatije EU Federika Mogerini izjavila je danas u Njujorku da je za nastavak dijaloga Beograda i Prištine neophodno da Kosovo ukine tarifa i poručila da finalni sporazum mora biti u skladu sa međunarodnim pravom, ali i dobiti podršku Saveta bezbednosti UN.\n"Vaša uloga jeste i biće ključna, a mi smo spremni, i ja lično, da tim povodom intenziviramo razgovore sa svim članica Saveta bezbednosti UN", izjavila je Mogerini u obraćanju Savetu bezbednosti UN.\n"Za nastavak dijaloga Beograda i Prištine neophodno ukidanje tarifa koje je uvela vlada Kosova. Istog dana kada se tarife povuku, odmah ću sazvati novi sastanak u okviru dijaloga kako bi se došlo do pravno obavezujućeg sporazuma koji mora da reši sva otvorena pitanja i u potpunosti normalizuje odnose Beograda i Prištine", izjavila je Mogerini.\nOna je navela da, iako posreduje u dijalogu Beograda i Prištine, on ne pripada "niti njoj, niti EU, već stranama u procesu".\nFederika Mogerini je u Njuorku zaključila da bi pored dogovora Atine i Skoplja o imenu "pozitivan ishod dijaloga Beograda i Prištine doneo više nade regionu i bio model i insporacija za Evropu i celi svet."


Volkswagen rekordno u 2018. godini - Auto Republika\nMarka Volkswagen je tokom prošle godine plasirala rekordnih 6,24 miliona primeraka novih vozila, uprkos problemima sa primenom WLTP protokola, ali je uz ovo saopštenje, iz kompanije stiglo i upozorenje da se značajni izazovi očekuju i u 2019. godini.\nIako je oporavak od dizel skandala u toku i danas, uz brojne probleme i sa novom emisionom regulativom u Evropi, nemačka marka se svim silama trudi da popravi prodajne rezultate, kao i da istovremeno snizi troškove, kako bi se oslobodili fondovi za ulaganja u oblasti električnih vozila i autonomne vožnje.\nU celom tom spletu okolnosti, pojavile su se i trgovinske tenzije, inicirane od strane američkog predsednika Donalda Trampa, čija je primena politike”Amerika na prvom mestu”, dovela do porasta nesigurnosti u poslovnom ambijentu koji okružuje automobilsku industriju.\n“Ova godina će ponovo biti period ogromnih izazova za marku, a nezavisno od rasta prirodnih pokazatelja, još više ćemo usmeriti naše snage na jačanje profitabilnosti,” rekao je glani poslovni rukovodilac Ralf Brandšteter.\nProdajni rezultati VW marke su porasli za 0,2%, tokom prethodne godine, pre svega zahvaljujući rastu isporuka u Južnoj Americi, SAD-u i Evropi, kompenzujući na taj način usporavanje tražnje u Kini, kao i poteškoće izazvane uvođenjem WTLP-a.\nPredstavljeni rezultati ne uključuju marke Audi, Porsche, Škoda, Bentley, Bugatti, Lamborghini i Seat, koje su takođe pod kontrolom Volkswagen grupe.\nUprkos, od 1990. do danas, neviđenom padu prodaje (2,1%) na kineskom tržištu, brend VW je uvećao tržišno učešće u 2018. godini.\nŠto se tiče situacije u široj regiji, koja uključuje i Kinu, odnosno u regionu Azija-Pacifik, tražnja je zabeležila pad od 1,7%.\n“Pad je uzrokovan razvojem događaja u Kini, gde su kupci malo “povukli ručnu” sa realizacijom kupovine, u strahu od posledica neizvesnog makroekonomskog okruženja,” navodi se u saopštenju za javnost koje je izdala kompanija.\nUprkos porastu prodaje (3,6%) na nivou cele godine, prodaja na evropskom tržištu je pretpela veliki udarac, u vezi sa novim, već pomenutim protokolom, čija je primena započela sa prvim danom septembra.\n“Proteklu godinu su obeležile brojne neizvesnosti u pojedinim regionima, posebno u drugom polugodištu,” izjavio je šef prodaje marke VW, Jirgen Štakman. On je još dodao da su negativni efekti delimično ublaženi premijerama novih modela.\nKompanija je prodala oko 50.000 primeraka koji koriste čisto električne ili hibridne pogonske sklopove, što je bilo dovoljno da se Nemci pohvale rastom u ovom segmentu od 13%, u poređenju sa 2017. godinom.\nDa dodamo da se naslovna fotografija odnosi na početak tizer kampanje za novi Volkswagen Passat.\ntags: analiza prodajne statistike izdvojeno prodajni rezultati rekord VW vw VW prodaja 2018.\nprevious Gon se po prvi put pojavio na sudu i odbacio optužbe\nnext Objave iz kompanija JLR i Ford za nesanicu radnika\nТачно ми их жао.\nНису ни свијесни да су пропали.\nKarlos Gon označio Emanuela Makrona kao glavnog pokretača krize u alijansi\n09/01/2020 - 13:12\nOdluka iz Forda otvorila pitanje rizika u odnosu na eventualni rast cene goriva


VIDEO: Srpsku političarku na Jutjubu proglasili mrtvom zbog vređanja Islama! : Nadlanu.com\nVIDEO: Srpsku političarku na Jutjubu proglasili mrtvom zbog vređanja Islama!\nObjavljeno 11. avg 2014. / 21:01:42\nNarodna poslanica u Skupštini Srbije, a sa liste Srpske napredne stranke Sanja Nikolić objavila je na svom profilu na društvenoj mreži Fejsbuk video klip sa Jutjuba u kojem se tvrdi da je preminula zbog vređanja Islama!\nMlada nada SNS-a, nekadašnji novinar TV Pink-a, žrtva je velike zloupotrebe islamskih fundamentalista na Jutjubu, jer je na toj internet stranici osvanuo video klip star 14 godina, kada je Sanja Nikolić vodila vesti i tom prilikom se onesvestila u uživo programu, a na kojem su islamisti preveli da voditeljka vređa Muhameda i kako je zbog toga pala i umrla!\n#Digital2020: Neda Đokić - Brend mora imati sveobuhvatnu…\n“Ovaj klip sam dobila u inbox uz tekst da su preveli da govorim protiv Muhameda i da sam nakon pada u nesvest – umrla… Snimak je star 14 godina. Neverovatno je da ima više od 11 miliona pregleda i 4.000 komentara… Šta da kažem osim da sam šokirana zloupotrebom…”, napisala je na svom Fejsbuk profilu Nikolićeva.


Poslije kiša neophodna kultivacija usjeva – Glas TK\nPoslije kiša neophodna kultivacija usjeva\nredakcija 22. May 2021.\nPoslije obilnih kiša prošlih dana, neophodna je kultivacija proljećnih useva, koja podrazumijeva razbijanje pokorice, rastresanje i aeraciju zemljišta, uništavanje korova, izjavili su poljoprivredni stručnjaci Pomoravskog okruga.\nStručni savjetnik za ratarstvo Poljoprivredne stručne savjetodavne službe za Pomoravski okrug u Jagodini Miodrag Simić rekao je da se “razbijanjem pokorice prekida kapilarni sistem, što smanjuje gubitak vlage iz dubljih slojeva zemljišta putem isparavanja”.\nKultiviranje treba obaviti obavezno poslije svake obilne kiše, istakao je Simić.\nOn je naveo da se ovom mjerom obezbjeđuje bolja “provjetrenost zemljišta, a posljedica toga je veća aktivost korijena i bolji razvitak aerobnih mikroorganizama”.\nNaša zemljišta su težeg mehaničkog sastava sa niskim sadržajem organske materije, pa ako se ne kultiviraju u toku vegetacije stvaraju anaerobne uslove sredine, istakao je Simić.\nOn je objasnio da se “rastresanjem površinskog sloja zemljišta stvaraju uslovi za bolje nakupljanje padavina koje će biti u narednom periodu u toku vegetacije”.\nMeđuredna kultivacija rješava i problem korova, istakao je Simić i dodao da brzina mašina kod “prvog kultiviranja treba da bude šest kilometara na sat, kako mlade biljke ne bi bile zatrpane”.\nOn je objasnio da je prvo kultiviranje kukuruza 12 centimetara dubine, a suncokret se kultivira, prvi put, kada ima jedno do dva para pravih listova, kod soje prvo kultiviranje kada usjev ima prve stalne listove.\nNa području šest opština Pomoravskog okruga proljetnim žitaricama zasijano je oko 70.000 hektara, najviše kukuruzom, tradicionalno najzastupljenijom žiracim u ovom dijelu Srbije, 50.000 do 60.000 hektara.\nPrevious Post: Suarez u suzama: Barselona me nije cijenila, hvala Atletiku\nNext Post: Energetska efikasnost uzima maha i u BiH


PCR NA TROMBOFILIJU\nGenetska predispozicija poremećaja zgrušavanja krvi i metabolizma folata - Trombofilija predstavlja poremećaj zgrušavanja krvi koji povećava rizik nastajanja tromboze, dovodi do stvaranja tromba (krvnog ugruška) u venama ili arterijama. Poremećaj zgrušavanja krvi je složeno stanje uzrokovano interakcijom genskih predispozicija (mutacije gena koji kontrolišu zgrušavanje krvi) sa faktorima kao što su: pušenje, hormoni, dijabetes, trudnoća, post-porođajni period, pol, povećani nivo homocisteina u plazmi itd.\nNajčešći nasledni faktori predispozicije za stvaranje krvnih ugrušaka su genske promene, tj.mutacije faktora koagulacije: faktora V (Leiden), faktora II (protrombin) i MTHFR (metilentetrahidrofolat reduktaza). Ove genske promene se nasleđuju autosomalno dominantno, što znači da je za povećani rizik dovoljna samo jedna mutacija gena i da je šansa da će ta mutacija biti prisutna kod roditelja, braće, sestara, dece biti 50%. U gotovo svim slučajevima, to znači da ako je osoba pozitivna na nasledni poremećaj zgrušavanja krvi, bar jedan od roditelja, takođe će biti pozitivan. Ipak, činjenica da neka osoba ima gensku predispoziciju ne znači da će zasigurno imati krvni ugrušak ili neko stanje povezano sa njim (npr.spontani prekid trudnoće), ali je za te osobe važno da izbegnu faktore rizika koji u interakciji sa genetičkom predispozicijom mogu biti okidač za nastanak krvnog ugruška.\nU zavodu za laboratorijsku dijagnostiku “BIOTEST” vršimo analize putem PCR (Polymerase Chain Reaction) metode kojima se utvrđuje postojanje sklonosti ka nastanku dubokih venskih tromboza uzrokovanih mutacijama na genima za: faktor II (protrombin, G20210A), faktor V (Leiden, C677T mutacije), MTHFR (metilentetrahidrofolat reduktaza). Materijal koji se koristi za ove analize jeste puna krv sa antikoagulansom! PCR, ili lančana reakcija polimerizacije, predstavlja postupak otkrivanja i umnožavanja specifičnih genetskih obeležja mikroorganizama ili promena na genetskom materijalu čoveka koja su od interesa. Glavne prednosti PCR metode su visoka tačnost i mogućnost upotrebe vrlo male količine uzorka, jednostavnost, brzina i automatizam same procedure. U zavodu za laboratorijsku dijagnostiku “BIOTEST” vršimo analize putem PCR metode uz pomoć najnovije tehnologije StepOnePlus™ Real-Time PCR sistema, koja nam omogućava dobijanje preciznih rezultata u što kraćem vremenskom periodu.


Newman - najam automobila na HolidayCars.com®\nIznajmljivanje auta Newman\nNaši korisnici obožavaju mjesto Newman zbog živosti koju ima. Nikada vam neće trebati puno vremena za pronalazak festivala ili kulturnog događaja.\nNajam automobila u mjestu Newman? Mislimo da to savršeno ide skupa, a isto misle i naši korisnici.\nSavjeti i iskustva za Newman\nJoš nema dostupnih iskustava za ovu destinaciju. No, naravno, naša služba za korisnike će rado odgovoriti na sva vaša pitanja o najmu vozila u Newman.


FSS razočaran odlukom Fife – Nadlanu.com\nObjavljeno 13. mar 2014. / 10:13:27\nFIFA je odbila prigovor Srbije na to da je takozvana i samoproklamovana republika Kosovo prekršila sporazum i igrala meč protiv Haitija noseći obeležje svog saveza na dresu umesto unapred dogovorenog slova „O“.\n“Amblem Saveza ne spada pod nacionalna obeležja, tako da Kosovo nije prekršilo potpisani dogovor”, preneo nam je siže šturog obrazloženja FIFA Nebojša Ivković, pravnik FSS.\nFS Srbije je posle meča odigranog 5. marta u južnom delu Kosovske Mitrovice uputio sadržajan i utemeljen prigovor u kome su pored grba Saveza na dresu, organizatori prekršili niz stavki iz dogovora postignutog sa FIFA i FS Srbije. Zapaljena je zastava Srbije, skandiralo se pogrdno protiv srpskog naroda, isticani su i neki uvredljivi transparenti. Generalni sekretar FSS Zoran Laković nije krio nezadovoljstvo odlukom FIFA.\n“Veoma sam razočaran šturim obrazloženjem da se amblem Saveza ne smatra nacionalnim obeležjem, već da su to himna i zastava. Mi smo upravo predočavali FIFA da te utakmice neće biti pod parolom „da su sva deca Evrope ista i da svi imaju priliku da igraju fudbal“, već da će one biti korišćene za stvaranje problema u regionu. Posebno smo to naglasili kad je meč zakazan u južnom delu Kosovske Mitrovice. Pored grba takozvanog Kosova, ukazivali smo i na ponašanje navijača, skandiranje protiv srpskog naroda i srpske države. FIFA propagira „nultu toleranciju“ za nacionalizam, šovinizam i rasnu diskriminaciju i zato smo očekivali drugačiju odluku”, isticao je Laković.\nI najavio da FSS neće stati na ovome.\n“Tražićemo da nam FIFA dostavi izveštaje službenih lica, da vidimo kako su taj „hepening“ videli delegati i ostali zvaničnici i da li je bilo, po njima, ispada ili ne. Odluka je i doneta na osnovu njihovog viđenja. Mi ćemo na narednom Izvršnom odboru FSS ponovo razmatrati odgovor FIFA, a konsultovaćemo se i sa UEFA oko ovoga na sledećem kongresu u Astani”, uverava generalni sekretar FS Srbije.\nfifafssfudbalski savez srbijezoran laković


Sastanak čokanskih poljoprivrednika\nNezadovoljni stanjem u agraru\nPADEJ – Paori sa teritorije opštine Čoka nezadovoljni su, kako državnom, tako i lokalnom agrarnom politikom – istaknuto je na godišnjem skupu koji je organizovalo Udruženje poljoprivrednika Padeja i Ostojićeva.\nO stanju u agraru 80 poljoprivrednih proizvođača sa teritorije opštine Čoka, razgovaralo je sa Nenadom Katanićem, pomoćnikom Ministra poljoprivrede, Zoranom Kneževićem, direktorom Uprave za poljoprivredno zemljište, Jožefom Saboom, direktorom Pokrajinskog fonda za razvoj poljoprivrede, predsednikom opštine Čoka, Ferencom Balažom i direktorom Vodoprivrednog preduzeća „Gornji Banat“ Draganom Felbabom.\nPosle tročasovnog upoznavanja sa agrarnom politikom, novim zakonskim predlozima o poljoprivrednom zemljištu i sveopštim stanjem u poljoprivredi, paori su izrazili nezadovoljstvo sveukupnim stanjem u agraru, za koje smatraju da je neodrživo.\n– Nedovoljno se vodi računa o većim robnim proizvođačima u poljoprivredi, licitacija državnog zemljišta se vrši sa zakašnjenjem i u nepovoljnom vremenskom periodu i ništa se ne preduzima sa problemom suvišnih voda zbog kojih nije završena jesenja berba, niti pripremljeno zemljište, - samo su jedan deo naših problema istakao je Šandor Lenđel iz Padeja. Borislav Budovalčev iz Ostojićeva uputio je kritiku predsedniku Opštine Čoka, što prošlogodišnja budžetska sredstva namenjena poljoprivredi nisu iskorišćena i da se za godinu dana ništa nije uradilo na poboljšanju stanja poljoprivrednika.\nPaori traže da se pod hitno reši problem oko bezbednog uklanjanja životinjskih leševa, da se produži period na koji se izdaje poljoprivredno zemljište u zakup, kako bi se omogućila organska proizvodnja hrane, olakšavanje procedure oko ulaska u posed izlicitiranih njiva, uređene atarske puteve i promenu kriterijuma subvencionisanja u stočarskoj proizvodnji, jer kako su istakli sa ovakvom agrarnom politikom nemaju perspektive.


Jesenje radničke sportske igre | Gross d.o.o. Gradiška\nVi ste ovdje: Početna / Vijesti / Jesenje radničke sportske igre\n« PrethodnoInstalacija bazne stanice\nSljedeće »Drugo kolo fudbalskog turnira\nU okviru sportskih aktivnost privrednog društva „Gross“ d.o.o. počele su radničke sportske igre koje će se održati na fudbalskim i odbojkaškim terenima. Za fudbalsko takmičenje prijavljeno je deset ekipa koje će igrati kup sistem od 8. do 10. oktobra, dok su polufinalne i finalna utakmica na programu u subotu 11. oktobra. Istog dana održaće se i takmičenje u odbojci na pijesku za žene gdje će uzeti učešće pet ekipa iz različitih sektora.\nŽrijebom su izvučeni sledeći fudbalski i odbojkaški parovi:\nDirekcija-Služba opštih poslova\nElektro služba-Jama smjena „D“\nJama smjena „A“-Jama smjena „C“\nJama smjena „B“-Jama smjena „SPS“\nFlotacija-Služba opštih poslova\nSlobodna je ekipa:Direkcije\nU prvom kolu 8. oktobra sastale su se ekipe Direkcije i Službe opštih poslova u 15 časova, pobjedila je ekipa Direkcije rezultatom 3:1 i plasirala se u polufinale. Golove za ekipu Direkcije postigli su Toško Rakita dva pogotka i Nenad Milovanović jedan pogodak, dok je strijelac u poraženoj ekipi bio Dragan Zarić.\nU drugom susretu koji je bio na programu u 15:30 časova sastale su se ekipe Flotacije-Mašinske službe, utakmica je završena rezultatom 8:4 za ekipu Flotacije. Strijelci na meču za pobjedničku ekipu bili su: Jugoslav Petrić dva pogotka, Vučetić Dejan dva pogotka, Mitar Aćimović dva pogotka, dok su se sa po jednim golom u listu strijelaca upisali još Boško Turuntaš i Drago Radović. Za poraženu ekipu golove su postigli Nenad Stojanović tri pogotka i Miroslav Petrović jedan pogodak.\nRezultati utakmica odigranih 8. oktobra su:\nDirekcija-Služba opštih poslova 3:1\nFlotacija-Mašinska služba 8:4


“Aquana” policiji prijavila nestanak ekspres restorana – Otvoreno\nIzvor: 12.04.2021, 19:48 10.1k Views\n“Aquana” je prijavila Policijskoj upravi Banjaluka, Odjeljenju za privredni kriminal, da restoran “Soriso”, koji se vodio u osnovnim sredstvima, ne postoji u stvarnom stanju imovine ovog preduzeća.\nKako je potvrdio Velibor Vukajlović, v.d. direktora “Aquane”, po preuzimanju dužnosti rukovodioca ovog preduzeća izvršen je vanredni kontrolni popis imovine, prilikom kojeg je ustanovljeno da u stvarnom stanju nema ekspres restorana, iako se vodio u knjigama preduzeća.\n“Prijavu u vezi s tim predali smo Policijskoj upravi Banjaluka, Odjeljenju za privredni kriminal, koja će je uputiti na dalje postupanje nadležnom tužilaštvu”, naveo je Vukajlović.\nNabavna vrijednost ovog restorana je oko 96.000 KM. Trenutno se u prostoru tog restorana nalazi zakupac sportski klub ‘Bilijar osmica’ koji je u taj prostor ušao januara 2019. godine.\nPočetkom marta predstavljen je izvještaj takozvanog Tima za reviziju, u kojem je navedeno i da je u “Aquani” nestao cijeli ekspres restoran te su pozvani nadležni organi da reaguju povodom tog slučaja.


Fernando Alonso demantovao da prelazi u Indy šampionat - Auto Republika\nFernando Alonso demantovao da prelazi u Indy šampionat\nDvostruki šampion Formule 1 Fernando Alonso je demantovao da će sledeće sezone preći u američki Formula 1 šampionat. Ova priča je bila aktuelna prethodnih nekoliko meseci kada je španski vozač potvrdio da se neće vraćati u Formulu 1 naredne sezone.\nAlonso je prošle godine vozio Indianapolis 500, najveću trku Indy šampionata, gde se kvalifikovao kao peti, vodio 27 krugova i na kraju završio kao 24. nakon kvara na motoru.\nPre nekoliko dana, prvi čovek McLarena Zak Braun je izjavio da se britanski tim neće vraćati u Indy, a razlog leži u veoma lošem poslovnom odnosu sa Hondom. U Indy šampionatu učestvuju samo dva dobavljača motora (Honda i Chevrolet), a kako je McLaren godinama imao problem sa japanskom mehanikom i početkom godine prešao na Renaultovu, tako su pale sve nade u vodu da bi Alonso mogao da završi “preko bare“.\nHonda takođe ne želi više nikakvu vezu sa McLarenom, a Alonso kaže da ova odluka nije igrala nikakvu ulogu i da samo želi da se odmori nakon 20 godina takmičenja na najvišem nivou. To ipak ne znači da neće voziti nijednu trku, a u izboru su opet Indianapolis 500 i 24 sata LeMans, gde je španski vozač trijumfovao ove godine za volanom Toyote.\ntags: fernando alonso formula 1 honda indy 500 mclaren\nprevious Mark Markez trijumfom u Japanu "overio" titulu\nnext Ros Bron: Fetelove greške nisu slučajnost\nPorsche radi na novom „misterioznom“ performantnom motoru\nFIA Svetski relikros šampionat dobija električne trkače od 2021.\n08/07/2019 - 23:06


NATO za Trampa zastareo, EU razmatra formiranje vojske\nPripadnik američke paravojne formacije tokom vojne vežbe NATO-a u Litvaniji, 29. novembar 2016.\nNemačka vojska se priprema za razmeštanje svojih trupa u Litvaniji, u sklopu pojačanja NATO snaga u baltičkim zemljama i Poljskoj, gde je predviđeno stacioniranje 4.000 vojnika. Cilj tog poteza je da se pruže uveravanja državama na prvoj liniji fronta.\nMeđutim nedavna opaska američkog predsednika Donalda Trampa tokom jednog intervjua da je NATO “zastareo”, potresla je evropske saveznice.\n“Uz krize koje smo imali prošle godine - Ukrajina, Sirija, Južno kinesko more, Severna Koreja itd. - sada se u transatlantskom prostoru pojavila skoro pa panika. Da li je NATO zastareo ili ne? Da li je Evropska unija nešto što Sjedinjene Države mogu ili bi trebalo da ignorišu, ili je EU najvažniji američki partner?”, upitao je Volfgang Išinger, predsedavajući bezbednosne konferencije u Minhenu.\n"Iako postoji dosta priče o bližoj saradnji unutar Evropske unije, jednostavno ne postoji zamena za američku vojnu moć. Oko 75 odsto svih vojnih resursa u NATO-u pripadaju Sjedinjenim Državama”, podseća Džonatan Ijal iz Instituta za ujedinjene kraljevske službe.\nNemačka i još nekoliko evropskih NATO saveznica na odbranu trenutno troše daleko manje od 2 procenta BDP-a, na šta su se obavezali 2014. godine.\n"Postoje obećanja u Nemačkoj da će se povećati odbrambena potrošnja, ali još smo daleko od toga – pogotovo što se ove godine održavaju izbori u Nemačkoj. I ostaćemo daleko od toga – od svake šanse za značajno povećanje odbrambenih troškova”, kaže Ijal.\nNATO samit u Varšavi 2016. godine\n“Pod jedan, to znači da će Evroplljani početi ozbiljnije da shvataju svoju bezbednost. Mi smo to započeli mnogo pre referenduma u Velikoj Britaniji, mnogo pre američkih izbora, jer bezbednost je za Evropljane prioritet”, ističe Federika Mogerini, visoka predstavnica EU za spoljnu politiku.\nVelika Britanija blokirala je pokušaje za formiranje evropske vojne alijanse – iz straha da bi mogla da umanji važnost NATO-a.\nAli imajući u vidu da će Velika Britanija napustiti evropski blok u narednih nekoliko godina, ideja o vojsci Evropske unije mogla bi ponovo da postane popularna.


Antivirusna Ekipa: Nova 0-day ranjivost u Internet Exploreru 8\nOtkrivena je ozbiljna ranjivost u Internet Exploreru 8 koju hakeri, prema nekim izvještajima, iskorištavaju već neko vrijeme. Jedna od organizacija napadnuta iskorištavanjem ove ranjivosti je i američko ministarstvo rada. Stručnjaci su nakon prvotne istrage zaključili da se napad temeljio na iskorištavanju sasvim druge ranjivosti, za koju postoji zakrpa, no detaljnijom se istragom utvrdilo da se radi o još uvijek neotkrivenoj ranjivosti.\nRanjivost (CVE-2013-1347) napadačima omogućava umetanje proizvoljnog izvršnog KOD-a u memoriju pogođenog računala. Popularni alat za testiranje mrežne sigurnosti, Metasploit, kojeg hakeri često zloupotrebljavaju, nadograđen je modulom koji iskorištava navedenu ranjivost, nedugo nakon njenog otkrivanja široj javnosti. Microsoft korisnicima IE8 preglednika predlaže postavljanje EMET (Enhanced Mitigation Experience Toolkit) alata, i daje upute kako ga konfigurirati za dodavanje njegova zaštitnog mehanizma.


Vezni fudbaler Partizana Danilo Pantić je pogodak u pobedi nad Napretkom (4:0) proslavio kao zvezda Juventusa Kristijano Ronaldo i potom otkrio zašto je baš to učinio.\nOn je istakao da je time želeo da oda priznanje slavnom asu za "het-trik" u Ligi šampiona protiv Atletika (3:0).\nDanilo Pantić slavi gol u Kruševcu kao Kristijano Ronaldo\nFudbaler na pozajmici iz Čelsija u Partizanu naglašava da mu taj pogodak mnogo znači, posebno što je prošlo tri meseca otkad je poslednji put bio starter usld mučenja sa povredom.\n"Presrećan sam, posebno što mislim da i mi defanzivci možemo da pomognemo napadačima i na ovaj način tokom utakmice. Dobro smo pripremili utakmicu i bili svesni važnosti, da se igra na ispadanje, a ne za bodove. Veoma je bitna bila za nas i u mentalnom smislu posle dva poraza, kada smo praktično ni iz čega rasuli bodove, pa je bilo važno da se vratimo u dinamiku sa početka prolećnog dela sezone", navodi Valijente.\nMark Valijente na meču Napredak - Partizan u Kruševcu\n"Ne samo ja, već i čitav tim je bio iznenađen. Odličan je trener i čovek sa kojim smo se svi slagali. Ipak, odluka je njegova, mi smo tu da je ispoštujemo, a takve stvari se dešavaju u fudbalu", zaključio je Valijente.


Ostali sportovi - Streličarstvo: Štand Streličarskoig kluba NS2002 na Novosadskom sajmu\nStreličarstvo: Štand Streličarskoig kluba NS2002 na Novosadskom sajmu\nStreličarski klub NS2002 je i ove godine uspešno učestvovao na Sajmu lova, ribolova, sporta i turizma, održanom u Novom Sadu protekle sedmice. Tokom pet dana sajma održane su brojne prezentacije streličarstva, a preko pet stotina posetilaca se i oprobalo u ovoj zahtevnoj veštini.\n– “Ostvarili smo, što je i najvažnije, brojne kontakte sa novinarima, prestavnicma škola, izviđačkih udruženja, promotera sportskih aktivnosti u prirodi i humanitarnih organizacija. Koliko su se članovi kluba potrudili oko opremanja štanda i predstavljanja, uz nesebičnu pomoć JKP Gradsko zelenilo iz Novog Sada, govori i podatak da je naš štand proglašen za najlepši na ovogodišnjem sajmu, a naša prezentacija za najatraktivniju”\n– kaže jedan od organizatora Teodor Čerevicki.\nZadovoljni zbog još jednog uspeha, svi članovi kluba uljučili su se u pripremu Šampionata Srbije u disciini 3D (gađanje gumenih figura životinja u pravoj veličini u prirodnom okružnjenju raspoređenih na zadatoj stazi). Za titule najbolji streličari Srbije boriće se 15. oktobra na terenima kluba u Petrovaradinskoj tvrđavi.


Uhapšena zbog ubistva svoje bebe\nPripadnici Ministarstva unutrašnjih poslova u Požarevcu uhapsili su Ž.S. (1996) iz okoline Kučeva, zbog postojanja osnova sumnje da je izvršila krivično delo teško ubistvo, saopšteno je iz MUP-a Srbije. Sumnja se da je ona jutros u kući ubila… »\nZAGREB - Zamenik pomoćnika državnog sekretara SAD Metju Palmer ponovio je da bi SAD želele da Kosovo ukine takse kako bi se dijalog sa Beogradom ponovo pokrenuo. „Čak bi i privremena suspenzija omogućila pokretanje dijaloga (...). Pozivamo Kosovo… »\nBRISEL - Francuski državljanin Mehdi Nemuš, osumnjičen da je bio pripadnik Islamske države u Siriji, proglašen je u Belgiji krivim za ubistvo četiri osobe u Jevrejskom muzeju u Briselu 2014. godine. Sudija suda u Briselu Lorens Masar rekao je danas… »


Kartice neće biti ukinute | Nova Ekonomija\nKartice će nastaviti da postoje, kako u fizičkom tako i u digitalnom obliku. Beskontaktna i onlajn plaćanja i dalje će biti u porastu jer još uvek nije iskorišćen pun potencijal ovih metoda\nZa kartičarsku kompaniju MasterCard završila se upravo 2025. godina jer je pandemija pogurala elektronska plaćanja u Srbiji čak pet godina. Međutim, i dalje treba raditi na širenju prihvatne mreže za kartična plaćanja i na edukaciji potrošača, jer je 24 odsto građana Srbije van finansijskih tokova i nema karticu, kaže u intervjuu za „Novu ekonomiju“ Jelena Ristić, direktorka MasterCard za tržišta Srbije, Crne Gore i Bosne i Hercegovine.\nVaše poslednje MasterIndex Srbija istraživanje pokazalo je da se u skoro svakom novčaniku naših građana nalazi po jedna debitna kartica i da svaki peti kupac plaća kešom. Koliko je pandemija ubrzala bezgotovinsko plaćanje u poređenju sa prethodnim periodom? Da li je ovaj trend bespovratan i nakon što izađemo iz zdravstvene krize?\nRezultati istraživanja i tržišnih analiza pokazuju da je podstaknuto ograničenjima koje je nametnula pandemija, e-commerce tržište SAD otišlo dve, a e-commerce tržište Srbije čak pet godina unapred kao posledica trenutnih okolnosti. Pored rasta korišćenja elektronskih plaćanja, pandemija je donela i promenu potrošačkih navika, što je dugoročno gledano veoma važan faktor. Pogledajmo konkretno korišćenje kartica i keša za plaćanje preko 4.000 dinara – za plaćanje takvih računa, tek se svaki peti građanin odlučuje za gotovinu dok su standarna i beskontaktna kartična plaćanja prvi izbor za preko 70% njih. Imajući u vidu da je, kulturološki posmatrano, keš veoma dugo bio kralj našeg tržišta, ovo je značajna promena koja govori u prilog tome da korisnici prepoznaju jednostavnost, sigurnost i brzinu kartičnih plaćanja kao najboljeg saveznika u svakodnevnim okolnostima.\nIskustva su pokazala da jednom kada steknu naviku korišćenja elektronskih plaćanja, korisnici se ne vraćaju na gotovinu i očekivanja su da će to biti slučaj i ovog puta, pa sedam od 10 potrošača širom sveta smatra da će njihov prelazak na digitalna plaćanja, koji se desio tokom pandemije, biti trajan. Da bi se trend održao, neophodno je raditi i na daljoj edukaciji potrošača i širiti prihvatnu mrežu za kartična plaćanja, ali i unapređivati propratne elemente poslovanja poput fiskalnih propisa i logistike.\nKorišćenje keša i dalje dominira u malim prodavnicama, na kioscima, u pekarama, jer su troškovi uvođenja kartica za trgovce i dalje previsoki iako su pre dve godine međubankarske naknade ograničene zakonskim propisima. Taj zakon, međutim, ne uređuje visinu troškova kartičnih sistema koji takođe utiču na visinu bankarskih naknada trgovcima. Kakva je politika MasterCard kad je reč o snižavanju naknada koje naplaćujete u Srbiji?\nKrenimo pre svega od činjenice da MasterCard ne određuje trgovačke i bankarske naknade, one su stvar poslovne politike banaka i pregovora između trgovca i njegove banke. Međubankarske naknade koje su pre dve godine zakonski regulisane na nivo na kome su u EU su naknade koje jedna banka plaća drugoj na ime obavljene usluge. Ova naknada male vrednosti osigurava da svaki put kada korisnici plate svojom karticom, oni imaju dosledno iskustvo kupovine, sigurni su da je njihova kartica prihvaćena i u zemlji i u inostranstvu, i konačno, da se primenjuju najsigurniji sistemi za zaštitu sigurnosti podataka i integriteta sistema.\nIako mi ne naplaćujemo ovu naknadu, sa svoje strane ulažemo napore da se kroz prilagođavanje cenovne politike stvore olakšice za plaćanja malih iznosa u kojima danas dominira keš, i na taj način podstakne početak prihvatanja kartičnih plaćanja kod malih trgovaca i startapova koji tek počinju da posluju, što posledično doprinosi stvaranju inkluzivnog tržišta i zatvaranja jaza u prihvatnoj mreži u Srbiji.\nDa li vam je obavezna upotreba „dina“ kartica poremetila poslovanje?\nNe. Mi pre svega verujemo u slobodan izbor korisnika da odaberu i plate sredstvom kojim žele, u vreme i sa mesta koje im odgovara, a naše tehnologije i proizvodi koje razvijamo kako samostalno, tako i sa partnerima, krajnjim korisnicima pružaju upravo taj izbor. Kada korisnik MasterCard kartice vidi crveni i narandžasti krug, on je uvek siguran da su on sam, njegovi podaci i njegovo plaćanje sigurni i bezbedni, bez obzira na to da li je MasterCard logo na fizičkoj kartici, u mobilnom novčaniku ili na sajtu veb trgovca, bilo da se plaća mesečni račun za Infostan u aplikaciji e.Sanduče ili karta za prevoz na validatoru u javnom prevozu u Beogradu ili da se kupuje hrana na uličnom štandu u Stokholmu ili kozmetika sa sajta iz Australije. Suština je u tome da su naši korisnici navikli na sigurno i jedinstveno korisničko iskustvo koje naša mreža pruža, da znaju da ih štite dodatne politike zaštite potrošačkih prava, kao i da mogu da koriste jedinstvena i neprocenjiva iskustva, tako da je sve to zajedno ono što MasterCard stavlja na prvo mesto korisničkih izbora.


Kineske vlasti uspavale kućne mačke pozitivne na kovid 19 – Svet – radiosabac.com\nKineske vlasti uspavale kućne mačke pozitivne na kovid 19 – Svet\nVlasti u severnoj kineskom gradu Harbin uspavale su tri mačke koje su bile kućni ljubimci pošto se pokazalo da su pozitivne na virus korona.\nDo ovog poteza je došlo u vreme dok zemlja uvodi sve oštrije mere kako bi se suzbilo stvaranje novih žarišta zaraze.\nLokalne vlasti u Harbinu, gde je otkriveno 75 novih slučajeva zaraze, kažu da je odluka o uspavljivanju mačaka doneta zato što “ne postoji raspoloživo lečenje za životinje koje su zaražene” koronom, te da bi one zato ugrozile svoje vlasnike i stanare zgrade u kojoj su živele, preneo je Peking njuz onlajn.\nVlasnici mačaka je 21. septembra testiranjem utvrđeno da je obolela od kovida 19, nakon čega je otišla u izolaciju, ostavivši hranu i vodu za svoje tri ljubimice.\nLokalna agencija za kontrolu bolesti je mačkama uradila test, koji je dva puta bio pozitivan, te je uprkos protivljenju vlasnice, koja je identifikovana samo kao gospođica Liju, uspavala mačke.\nTo je izazvalo bes među grupama za prava životinja i mnogim korisnicima društvenih mreža.\nKućni ljubimci su sve popularniji u Kini, a izveštaj Peking njuza o ovom slučaju je veoma brzo privukao više od 52.000 komentara.\nPrema podacima američkog Centra za kontrolu i prevenciju zaraznih bolesti (CDC), rizik da životinje prenesu SARS-CoV-2, virus koji izaziva kovid 19, na ljude “se smatra niskim”, iako je poznato da se on prenosi sa ljudi na životinje u nekim situacijama, naročito kada su u bliskom kontaktu.\nKovid 19 je prijavljen na farmama vizona u nekoliko zemalja, što je izazvalo masovna ubijanja ovih životinja.\nGrupa za prava životinja PETA saopštila je da bi životinje “trebalo tretirati isto kao i ljude” i da nema dokaza da su ljudi dobili virus od mačaka.\n“PETA poziva vlasnike da zaštite sebe i svoje životinjske kompanjone tako što će preduzeti osnovne mere opreza: ako se ne rukujete sa nekom osobom, ta osoba ne bi trebalo ni da mazi vašeg psa ili mačku”, navodi se u saopštenju.\nUspavljivanje mačaka je jedan od primera ponekad ekstremnih mera koje Kina preduzima u cilju kontrolisanja virusa, čak i kada su stope zaraze daleko ispod onih u drugim zemljama.\nPeking njuz je kasnije obrisao ovaj izveštaj sa svojih profila na društvenim mrežama i objavio komentar u kojem poziva vlasti da objave standarde za postupanje sa zaraženim kućnim ljubimcima.


Vođe G7 nisu ubedile Bajdena da produži američku operaciju u Avganistanu - Politički.rs\nVođe G7 nisu ubedile Bajdena da produži američku operaciju u Avganistanu\nPodeljene vođe Grupe sedam industrijski najrazvijenijih zemalja sveta sukobili su se juče na virtuelnom samitu oko insistiranja predsednika SAD Džoa Bajdena da se do 31. avgusta Amerikanci povuku iz Avganistana gde su vlast preuzeli talibani.\nIpak su uspeli delimično da se slože oko uslova za priznavanje i saradnju sa budućom avganistanskom vladom predvođenom talibanima, ali je vladalo osetno razočaranje jer nisu mogli da ubede Bajdena da produži američku operaciju na aerodromu u Kabulu i osigura da se evakuišu desetine hiljada Amerikanaca, Evropljana i državljana drugih zemalja, kao i ugroženih Avganistanaca.\nBajden je na sastanku potvrdio da će krajnji rok za završetak “misije” američke vojske u Avganistanu biti 31. avgust pod uslovom da novi avganistanski režim dozvoli svima koji žele da budu evakuisani da stignu do aerodroma u Kabulu, saopštila je Bela kuća posle sastanka.\n“On je potvrdio da smo trenutno na putu da završimo američku (misiju) u Kabulu do 31. avgusta, navela je Bela kuća u saopštenju.\nAli je dodato da poštovanje kalendara zavisi od saradnje talibana da dozvole “pristup” aerodromu za osobe koje se evakuišu.\nBajden je zatražio stoga od Pentagona i Stejt departmenta da pripreme hitne planove za prilagodjavanje kalendara ako to postane neophodno.\nAmerički predsendik je najavio obraćanje javnosti sinoć ali se vreme tog obraćanja stalno odlaže.\nVođe G7 su u zajedničkom saopštenju navele da je njihov “prvi prioritet” da osiguraju bezbednu evakuaciju svojih državljana i onih Avganistanaca koji su bili partneri sa njima i da osiguraju da se “nastavi bezbedni izlazak iz Avganistana”, ne precizirajući kako će se to nastaviti bez vojnog prisustva.\nOni su naveli da će suditi avganistanskoj strani po njenom delovanju, ne rečima, ponavljajući prethodna upozorenja talibanima da se ne vrate strogom islamskom obliku vladavine koju su imali kada su poslednji put držali vlast 1996. dok ih Amerikanci nisu svrgnuli 2001.\n“Posebno ponavljamo da će se talibani smatrati odgovornim za svoje delovanje u sprečavanju terorizma, oko ljudskih prava, posebno žena, devojčica i manjina i u sprovodjenu inkluzivnog političkog rešenja u Avganistanu”, naveli su lideri.\nMeđutim, pojedinačno vodđe su pokazale da sastanak nije protekao tako složno.\nTags: AVGANISTAN DŽOZEF BAJDEN G-7\nPrevious Rusija se neće mešati u unustrašnje stvari Avganistana\nNext Studija: Efikasnost vakcina Fajzer i Moderna pada na 66 odsto protiv delta soja


Tag / Maruan Felaini / Vesti online\nFelaini još dve godine u Mančester Junajtedu\nFudbalski reprezentativac Belgije Maruan Felaini produžio je danas ugovor sa Mančester junajtedom na još dve godine, saopštio je klub sa Old Traforda.\nFudbaler Rome Rađa Naingolan definitivno propušta Svetsko prvenstvo u Rusiji jer ga je selektor reprezentacije Belgije Roberto Martinez izostavio sa preliminarnog spiska od 28 imena.\nFelaini napušta Junajted, ide u Kinu?\nVezni fudbaler Mančester junajteda Maruan Felaini napušta "Old traford" u januaru, šest meseci pre isteka ugovora, piše britanski "Ekspres".\nFelaini dobro prošao, samo lakše povređen\nFudbalski savez Belgije saopštio je da će Maruan Felaini da odsustvuje nekoliko nedelja sa terena zbog povrede ligamenata levog kolena.


Nikolić danas osniva 'Srpsku naprednu stranku' – Nacional.hr\n21.10.2008. / 11:31\nNikolić danas osniva 'Srpsku naprednu stranku'\nNakon što ga izaberu, predsjednik stranke će predložiti svog zamjenika kojeg delegati trebaju izabrati glasanjem\nDanas će se održati osnivačka skupština nove stranke bivšeg zamjenika vođe radikala Tomislava Nikolića. Nikolić će biti jedini kandidat za predsjednika stranke nazvane Srpska napredna stranka, u koju će navodno prijeći i bivši tajnik SRS-a Aleksandar Vučić.\n"Uvjeren sam da će na osnivačkoj skupštini u centru Sava biti prisutno oko 9000 ljudi. Očekujemo i predstavnici veleposlanstva SAD-a, Rusije i država članica EU-a", kazao je Vučić koji trenutno obavlja funkciju zamjenika predsjednika Koordinacijskog odbora stranke.\nVučić je naglasio kako će kandidat za predsjednika Srpske napredne stranke biti Tomislav Nikolić, te da očekuje da ga delegati izaberu. "Nikolić će zatim predložiti svog zamjenika, a o njemu će također moći glasati svi delegati", kazao je Vučić.


Beograd čeka na nastavak dijaloga, ali „lopta je na strani Prištine“, rekla je Brnabić uz nadu da će uskoro stići potvrda novog datuma sastanka.\n„Dijalog je veoma težak, u njemu su potrebni hrabri lideri, ali je jedini način za napredak. Što pre nastavimo dijalog, to je bolje po sve u regionu“, poručila je Brnabić.\n„Znam da je prosperitet moje zemlje nemoguć bez prosperiteta celog regiona. Zato je meni, kao predsednici Vlade Srbije, važan napredak svih u regonu, koliko i napredak moje zemlje“, navela je ona.


RTCG - Radio Televizija Crne Gore - Nacionalni javni servis :: Društvo :: Novinari obespravljeni i preopterećeni\nSINDIKAT MEDIJA 02. 05. 2017. 12:50 >> 12:33 3\nNovinari obespravljeni i preopterećeni\nNovinarstvo mora postati profesija kojoj se vjeruje i novinari i ostali zaposleni u medijima ne smiju da trpe pritiske bilo koje vrste, poručeno je iz Sindikata medija Crne Gore (SMCG).\nOni su u Proglasu povodom Svjetskog dana slobode medija kazali da zaposleni u crnogorskim medijima taj dan dočekuju obespravljeni i preopterećeni poslom, koji se često i ne plaća.\n„Njihov ekonomski položaj je u prethodnih pet godina oslabio i to misli čak 83 odsto zaposlenih u medijima“, navode iz SMCG.\nNovinari, kako tvrde, rade u uslovima stalnog straha od otkaza, smanjenja ili neisplaćivanja zarada, cenzurisani su, a zbog loših uslova rada i pritisaka, veoma skloni i autocenzuri.\nIz SMCG tvrde da se broj zaposlenih u medijima iz godine u godinu smanjuje, a odnos poslodavaca prema zaposlenima se ogleda i u činjenici da već osam mjeseci ignorišu zahtjev te organizacije za otpočinjanjem pregovora oko novog Granskog kolektivnog ugovora.\nSMCG je ukazao da se smanjuje broj medija i, kao po pravilu, zaposleni ostaju uskraćeni za brojne zarade i poreze i doprinose.\n„Posljednji primjer je Atlas televizija, u stečaju, koja nema svoje imovine ali joj je država dozvolila da nagomila dugove od gotovo tri miliona eura, od čega veliki dio prema zaposlenima“, navode iz SMCG.\nOni tvrde da skoro nema lokalnog javnog servisa koji zaposlenima redovno izmiruje zarade.\n„Način na koji se finansiraju ti mediji je neodrživ, ali ni opštine ni država ne pokušavaju bilo šta da promijene“, smatraju u SMCG.\nOni su rekli da se država i dalje samo deklarativno zalaže za rješavanje slučajeva napada na novinare, a stiče se utisak da se samo čeka da najdrastičniji slučajevi zastare, kao što se već desilo sa brutalnim prebijanjem novinara Mladena Stojovića.\n„U međuvremenu, Crna Gora sebi dozvoljava “luksuz” da hapsi i čak 14 mjeseci drži u pritvoru novinara Jova Martinovića i na taj način se svrstava uz Tursku, Rusiju, Azerbejdžan i Makedoniju, jedine evropske zemlje u kojima se trenutno pritvaraju novinari“, navodi se u proglasu.\nSMCG će, kako su poručili, u narednom periodu tražiti konkretne akcije tužilaštva i policije kako bi se ponovo aktuelizovali slučajevi napada na novinare i imovinu medija, naročito oni kojima prijeti zastara, i konačno stiglo do rješenja.\n„Smatramo da nadležni moraju s punom pažnjom ponovo pretresti sve činjenice i nalaze vezane za ove događaje, zbog kojih smo već nekoliko godina u Briselu, sjedištu Evropske unije, gdje želimo da stignemo označeni kao država u kojoj nema napretka u sferi slobode medija“, navode iz Sindikata.\nPoručuju da novinarstvo mora postati profesija kojoj se vjeruje i novinari i ostali zaposleni u medijima ne smiju da trpe pritiske bilo koje vrste.\n„Dok to ne shvate i vlasnici medija ali i država, Crna Gora će nastaviti da stagnira ili pada sve niže kada je u pitanju sloboda medija“, ocijenjeno je iz SMCG.\nOni su saopštili da će po peti put učestvovati u regionalnoj akciji Pet minuta gromoglasne tišine koja se organizuje povodom 3. maja Svjetskog dana slobode medija.\n“Pozivamo vas da se uključite u akciju koja je planirana za sjutra od 11 sati i 55 minuta do 12 sati”, rekli su iz SMCG.\nSvjetski dan slobode medija Mediji Sloboda medija Novinari Sindikat medija\nInteres djeteta, a ne senzacionalizam\n"Zabrinjava rast nasilja nad novinarima"


TS: Vlada ponovo krši Zakon o budžetskom sistemu | Autonomija\nTS: Vlada ponovo krši Zakon o budžetskom sistemu\n"Građani i dalje nemaju mogućnost da utiču na budžet, pošto se o ovom aktu ne organizuje javna rasprava"\nNevladina organizacija „Transparentnost Srbija“ (TS) ukazala je danas da Vlada Srbije, ?etvrti put za redom, nije na vreme dostavila Skupštini Srbije Predlog budžeta za slede?u godinu, što ?e dodatno umanjiti mogu?nost da se najzna?ajniji zakon temeljno razmotri pre usvajanja.\nPrema Zakonu o budžetskom sistemu, Vlada Srbije je dužna da do 1. novembra dostavi Predlog zakona o budžetu Narodnoj skupštini, posle ?ega parlament ima rok do 15. decembra da usvoji budžet.\n„U praksi, usled probijanja rokova, umesto 45, narodni poslanici imaju na raspolaganju svega nekoliko dana da razmotre više hiljada stranica predloga budžeta i koriguju ga amandmanima, a gra?ani i dalje nemaju mogu?nost da uti?u na budžet, pošto se o ovom aktu ne organizuje javna rasprava„, saopšteno je iz TS.\nIz te organizacije su poru?ili da posebno zabrinjava to što nema naznaka da su obavljene ni radnje koje prethode formulisanju predloga budžeta.\nPodsetili su da na sajtovima Ministarstva finansija i Vlade Srbije nisu objavljeni Fiskalna strategija, koju je Vlada trebalo da usvoji do 1. oktobra, niti Nacrt zakona o budžetu, koji je ministarstvo trebalo da pripremi najkasnije do 15. oktobra.\nTS upozorava da upravo zbog kršenja budžetskog kalendara, Srbija zauzima veoma lošu poziciju u okviru uglednog me?unarodnog istraživanja Indeks otvorenosti budžeta (Open budget index – OBI).\nU okviru poslednjeg rangiranja Srbija je imala 47 od mogu?ih 100 poena i zauzela je 47. mesto me?u 102 zemlje, a objavljivanje novih rezultata se o?ekuje u januaru 2018.


Senat usvojio rezoluciju o podršci medijima posle Trampovih napada\nZgrada američkog Kongresa u Vašingtonu (Foto: AP/ J. David Ake)\nNeobavezujuća rezolucija predstavlja oštru kritiku predsednika SAD Donalda Trampa, koji već više od 18 meseci često novinare naziva "neprijateljima naroda".\nRezolucijom se "ponovo potvrđuje vitalna i neprocenjiva uloga slobodnih medija, koji služe da informišu birače, otkriju istinu, deluju kao kontrolor vlasti, unapređuju nacionalni diskurs i debatu, ali i unapređuju najosnovnije i najcenjenije demokratske norme i slobode SAD".\nMediji odgovorili Trampu\nRezolucija je usvojena na dan kada je svađa američkog predsednika Donalda Trampa sa medijima eskalirala, tako što su stotine američkih listova objavile do sada neviđen i koordinisan odgovor predsedniku.\nUvodnik u dnaašnjem izdanju Njujork tajmsa pod nazivom "Potrebni ste slobodnoim medijima"\nOko 350 listova iz svih delova SAD objavilo je uvodnike u kojima brane slobodne i snažne medije.\nOvakav odgovor usledio je posle Trampovih brojnih optužbi da mediji šire “lažne vesti” i etiketa da su “neprijatelji američkog naroda”. Predsednik je u četvrtak tvitnuo da su “mediji koji objavljuju lažne vesti opoziciona partija”.\nList Boston Glob je saopštio da je koordinisao akciju sa ostalim novinama i da rezultate prati u bazi podataka na svojoj veb stranici.\nU svim novinama koje su učestvovale u akciji objavljen je uvodnik u kojem se obično iznosi stav uređivačkog kolegijuma. Taj sektor je inače nezavisan od vesti I drugih rubrika u novinama.\nUvodnik Boston Globa optužuje Trampa za sprovođenje stalnih napada na slobodu medija.\n“Etiketa da su mediji neprijatelji naroda je antiamerička i veoma opasna za građansko društvo u kojem živimo više od dva veka”, piše u uvodniku.\nNeki listovi, poput Vol Strit Džurnala i San Francisko Kronikla u uvodnicima su obrazložili zašto se nisu priključli akciji Globa. Kronikl je saopštio da kolaboracija sa drugim medijima krši jednu od osnovih vrenodsti: nezavisnost.\nDrugi mediji smatraju da ovakva akcija daje prednost Trampu i njegovim pristalicama koje veruju da su mediji tu kako bi diskreditovali predsednika.


Prvi INAT samit Beogradu – Naučno-tehnološki park Beograd\nPrvi INAT samit Beogradu\nPrvi međunarodni INAT Samit održaće se u Beogradu od 20. do 23. aprila u organziaciji Innovation Attitude (INAT) Centre, gde se očekuje oko 30 predavača i 500 učesnika iz Srbije i regiona. Konferencija ima za cilj da okupi mlade ambiciozne ljude iz Srbije i regiona i poveze ih sa globalnim tržištem, podrži dalji razvoj IT scene kroz dalju edukaciju IT stručnjaka i da podrži dalju promociju Srbije, ali i celog Dunavskog regiona kao značajnog ekosistema za inovacije, ali i investicije.\nNa INAT Sumitu pored domaćih predavača, čak 70% dolazi iz inostranstva i to Velike Britanije, Nemačke, Francuske, Italije, Švedske, Kanade, Izraela, Slovenija i Bugarske.\nOvom prilikom će prisutni moći da čuju: Lazara Džamića (kreativni strateg), Marka Jevtića (Nordeus), Vilijama Karbonea (IBM), Eda Leona Klingera (Flock), Ivana Gligorijevića (direktor mBrainTrain), Predraga Martića (NetCast), Milovana Jovičića (dizajner i softverski developer), kao i Branislava Nikolića (osnivač firme AYO).\nPosetioci će imati priliku da nauče više o primeni VR/AR, korisničkom iskustvu i metodologiji design thinking-a, korišćenju agilnog projektnog menadžmenta u vođenju IT projekata, BigData, primeni IT inovacija u turizmu, medicini, kao i efektnom digitalnom marketingu, Iot i pametnim gradovima. Posebno zanimljiva tema za naše mlade preduzetnike će biti o crowdfunding-u\nza startape, i potencijalma za dolazak do finansijskih sredstava, ali i mogućnostima investiranja.


Posle krize treba osloboditi državu - Politika - Dnevni list Danas\nPočetna » Politika » Posle krize treba osloboditi državu\nŠta preporučuje Savetodavna grupa za javne politike Balkan u Evropi\nPosle krize treba osloboditi državu\nEU mora u svoju reakciju na vanredne situacije da uključi sve zemlje Zapadnog Balkana, kako u planove pomoći tako i u planove obnove nakon vanrednih situacija, a bez obzira na status njihovih pregovora o pridruživanju.\n0Piše: P. D. 23. aprila 2020. 09.11\nPotpuno uključivanje regiona od suštinskog je značaja kako bi se sprečile teške ekonomske posledice i geopolitička pomeranja, navodi se u analizi Savetodavna grupa za javne politike Balkan u Evropi, koja deluje pri Evropskom fondu za Balkan.\nZaključak grupe je da bi podrška u prevazilaženju postkriznih ekonomskih i socijalnih posledica trebalo bi da bude uslovljena merama za smanjenje zarobljavanja države.\n„Pandemija ne može biti izgovor za neograničeno ukidanje demokratije, a ograničenja građanskih sloboda moraju biti privremena, proporcionalna i transparentna. EU mora da identifikuje i nadzire ograničenja vezana za demokratske institucije i građanske slobode tokom vanredne situacije na zapadnom Balkanu“, navodi se u analizi. Prenosimo glavne zaključke:\nEkološka kriza u regionu neće biti rešena niti smanjena, a preti joj i rizik da bude ostavljena po strani u interesu brzog ekonomskog oporavka.\nČinjenica da je i u vreme smanjenog saobraćanja automobila tokom trajanja mere zabrane kretanja nivo zagađenja vazduha nastavio da biva rekordno visok iznela je na videlo hitnost odlučnih akcija u regulisanju teške industrije: mnoge velike fabrike i dalje krše ekološke standarde i ugrožavaju zdravlje građana.\nU cilju rešavanja ekonomskih i socijalnih posledica, vlade treba posebno da podrže mala i srednja preduzeća, istovremeno obezbeđujući snabdevanje hranom za ugrožene grupe.\nNajzad, privremeni univerzalni osnovni dohodak mogao bi pomoći građanima koji su izgubili sredstva za život.\nPostoji i kratkoročna i dugoročna potreba za poboljšanjem kvaliteta bolnica u pogledu opreme, adekvatnih zaliha lekova i smanjenja prenatrpanosti kritičnih bolničkih odeljenja kao i za povećanjem plata bolničkom osoblju kako bi se obezbedio njegov ostanak.\nNeophodno je da vlade (u regionu) i države članice EU imaju zajednički pristup u rešavanju nedostatka medicinskog osoblja zbog iseljavanja iz regiona, što dodatno opterećuje zdravstvenu zaštitu. Ranjivim grupama poput Roma treba omogućiti pristup zdravstvenoj zaštiti i zaštititi ih od diskriminacije.\nPotrebna je pažljivo kombinovati kratkoročne i dugoročne mere kako bi se sprečilo da se pandemija pretvori u trajnu katastrofu za Zapadni Balkan. Kriza je takođe iznela na videlo mnoge strukturalne slabosti u regionu, od slabih zdravstvenih sistema, slabog poverenja u državu, do slabe demokratije i zarobljene države, dok je istovremeno i probudila građansku svest i poslužila kao pozadina za veću solidarnost među građanima. Ukazivanje na slabosti može pomoći u rešavanju problema i izgradnji otpornijih društava.\nČlanovi Savetodavna grupa za javne politike Balkan u Evropi su trenutno Dimitar Bečev, Florian Biber, Srđan Cvijić, Milica Delević, Srđan Majstorović, Nataša Vunš, Marika Đolai, Vedran Džihić, Dejan Jović, Marko Kmezić, Jovana Marović, Milan Nič, Corina Stratulat, Nikolaos Tzifakis, Alida Vračić, Špend Emini, Zoran Nečev, Tena Prelec, Donika Emini, Jelena Vasiljević, Đergi Vurmo i Mateo Bonomi.\nSrbija se nije prijavila za pomoć\nEvropska komisija predložila je je novi paket mera makrofinansijske pomoći zemljama Zapadnog Balkana i drugim bliskim partnerima Unije u iznosu od tri milijarde evra povoljnih kredita. Za pet zemalja Zapadnog Balkana predviđena je pomoć u iznosu od 750 miliona evra, osim za Srbiju, koja se, prenosi N1, nije prijavila. Sredstva će biti na raspolaganju tokom 12 meseci u obliku kredita po veoma povoljnim uslovima, sa ciljem da se tim zemljama pomogne da pokriju trenutne, hitne potrebe za finansiranjem.\nPredlog Evropske komisije predviđa da se sredstva iz Instrumenta za brzo finansiranje budu raspoređena u zavisnosti od procenjenih potreba tih zemalja: Albanija (180 miliona evra), Bosna i Hercegovina (250 miliona evra), Gruzija (150 miliona evra), Jordan (200 miliona evra), Kosovo (100 miliona evra), Moldavija (100 miliona evra), Crna Gora (60 miliona evra), Severna Makedonija (160 miliona evra), Tunis (600 miliona evra) i Ukrajina (1,2 milijarde evra).\nSrbija je jedina zemlja regiona koja nije obuhvaćena tim paketom pomoći, a u Evropskoj komisiji za N1 kažu da je to odluka vlasti u Beogradu.\nU Briselu navode da je jedan od kriterijuma za učešće zemalja u tom paketu pomoći bio da od MMF-a zatraže hitnu pomoć za likvidnost, o čemu je Srbija obaveštena.\n„Vlasti Srbije u ovom trenutku ne vide potrebu za spoljnom finansijskom pomoći i odlučile su da se ne obraćaju MMF-u za finansijsku podršku“, zaključuju u Evropskoj komisiji.


Zgrada se srušila usled kompanja temelja za budući objekat; foto: 021\nUbrzo nakon toga došle su građevinska i komunalna inspekcija, kao i policija, koji su obezbedili prostor, a ulaz u oštećenu kuću je zapečaćen. U ovoj kući na Salajci živelo je nekoliko porodica, a grad im je sinoć obezbedio smeštaj u jednom novosadskom hotelu, dok bi, kako saznaje 021, danas trebalo da se sastanu sa predstavnicima Grada i investitorom, kako bi se pronašlo rešenje za trenutnu situaciju.\nOštećena kuća u Dositejevoj 11\nPosted by Radio 021 Novi Sad 92,2 MHz on Thursday, August 16, 2018\nMašine su sa kopanjem krenule pre nekoliko dana, i tada su se pojavile prve naprsline.\nKako su rekli stanari ove kuće, izvođač radova Euroinvest krenuo je sa rušenjem kuće na broju 9, i ubrzo nakon toga je oštećen zid jednog stana, što je investitor naknadno uredio.\n„U međuvremenu su nastavili sa radovima, nismo se mnogo raspitivali oko dozvola i šta planiraju, mislili smo da imaju sve dozvole. Dok je to trajalo u posetu su nam došli drugi investitori koji su nudili da otkupe naše stanove, pričajući da će ovo što se dešava pored nas verovatno dovesti do urušavanja kuće u kojoj živimo„, ispričao je za 021 jedan od stanara.\nStanari su dodali da su mašine sa kopanjem u dubinu krenule pre nekoliko dana, te da su se već tada pojavile prve naprsline, zbog čega su obavestili građevinsku inspekciju, koja je, kako tvrde, konstatovala da je stanovanje i dalje moguće, zakazavši proveru dokumentacije investitora Astra plan.\nRad bez građevinske dozvole\n„Juče se sve urušilo, grad nam je sinoć obezbedio prenoćište, dok investitor, koji nas je u prethodna dva-tri dana uveravao da je sve u redu, da neće biti problema, sad obećava pomoć, a s druge strane, kako se ispostavilo, on nema nikakve dozvole za rad, a mi ne znamo šta ćemo dalje, jer ni u jednom od ovih stanova više ne može da se živi“, kaže da jedan od stanara.\nKako saznaje 021, zahtev investitora za izdavanje građevinske dozvole je odbijen. Razlog tome je što nisu ispunjeni formalni uslovi, odnosno investitor nije priložio Geomehanički elaborat, niti Projekat pripremnih radova koji se odnose na uklanjanje postojećih objekata ili, ukoliko je ishodovano, Rešenje o uklanjanju objekata. U Astra planu su naveli da pre rušenja objekta nisu znali kakvi su zidovi susednog objekta.\n#dositejeva #kopanje temelja #novi sad #potkopavanje temelja #rusenje kuce #temelja #temelji


Mišković: Obezbeđen prevoz za migrante do prihvatnih centara\nPortparol Komesarijata za izbeglice i migracije Ivan Mišković izjavio je danas da je za sve migrante koji borave na beogradskim ulicama i parkovima obezbeđen prevoz do prihvatnih centara, kako bi se zaštitili od niskih temperatura.\nMišković je za Radio-televiziju Srbije rekao da za sada mali broj migranata pristane na odlazak u neki prihvatni centar, ali da svakodnevno oko 40 ljudi iz Komesarijata informiše migrante o tome.\nOn je rekao da zbog niskih temperatura nije momenat da se "slepo" slede procedure i da će migranti koji nemaju potvrdu da su zatražili azil u Srbiji biti primljeni u prihvatne centre u kojima, kako je rekao, ima mesta za sve.\n"Svakodnevno smo angažovani, povećali smo smo prisustvo lekarskih ekipa, posebnu brigu posvećujemo maloletnicima, a sarađujemo s gradskim saobraćajnim preduzećem Beograd. Neke organizacije nude pomoć oko prevoza migranta, svako ko želi može da se skloni u prihvatni centar", rekao je on.\nMišković je rekao da u prihvatnim centrima trenutno boravi 5.650 migranata, a da se stalno povećavaju smeštajni kapaciteti.\nOn je najavio otvaranje prihvatnih centara u Aleksincu i Kikindi, navodeći da su nedavno otvoreni centri u Dimitrovgradu, Pirotu i Divljanu kod Niša.


Dugoročni najam - MS RENT A CAR\nDugoročni najam vozila namenjen je fizičkim ili pravnim licima, koja imaju potrebe da vozilo iznajme na duži vremenski period čime ostvaruju značajne uštede i povoljniji finansijski aranžman. Za razliku od drugih načina finansiranja, uslugom mesečnog najma ne vezujete se ugovornom obavezom ka nekoj od finansijskih institucija, vaš bilans nije opterećen a imate predvidive i fiksne mesečne rashode.\nAko je Vaš posao sezonske prirode, s mesečnim najmom vozila možete optimizovati svoje troškove prema periodima koje planirate.\nNaša usluga uključuje sve elemente brige o vozilu, između ostalog registraciju, osiguranje vozila, održavanje, zamensko vozilo, zamenu i skladištenje guma, mobilnu garanciju, upravljanje štetama, što vama i zaposlenima vaše kompanije osigurava maksimalnu učinkovitost i produktivnost. Sva vozila naše flote su nova s prosečnom starosti od godinu dana, što je dodatna garancija sigurnosti.\nBilo da je reč o vozilima u dugoročnom ili kratkoročnom najmu, redovna održavanja su naša dužnost. Iskoristite vreme, a nama prepustite brigu o svom voznom parku.\nRegistracija vozila i produženje tehničkog pregleda uvek su deo naše ponude za sve vrste najmova.\nPokriće vozila i uslovi istih individualno se formiraju za pojedinačnog korisnika, zavisno od individualnih želja, potreba i mogućnosti.\nBilo da je reč o redovnom održavanju, zameni pneumatika, registraciji ili dužem popravku, uvek Vam osiguravamo zamensko vozilo.\nSezonska briga, trošak kupovine, zamena i skladištenje pneumatika, naša su obveza. Osim što za Vas brinemo o sigurnosti, na vreme ćemo Vas obavestiti i unapred dogovoriti termine u skladu sa Vašim obavezama.\nNe morate da vodite brigu o propisima i regulativi, naši prodajni savetnici uvek su Vam na raspolaganju.\nKoji god paket osiguranja da ste izabrali, pobrinućemo se da Vaše vozilo uvek bude u besprekornom stanju. Kontrolu stanja vozila i dogovor eventualnih popravaka usklađujemo uvek sa Vašim obavezama i slobodnim vremenom.\nNaša flota vozila prolazi redovne kontrole i servise, što Vam garantuje sigurnost i asistenciju u svakom delu Srbije ili Evrope. Uvek vam osiguravamo zamensko vozilo – u slučaju mehaničkog kvara, popravaka usled štete i drugih nepredviđenih situacija.\nNezavisno od periodičnih troškova, Vaši mesečni računi su uvek isti. Naša ponuda najma vozila za dogovoreni period obuhvata: troškove vozila, redovno održavanje, kasko osiguranje zavisno od željenih i dogovorenih uslova, upravljanje štetama, sezonsku zamenu guma, zamensko vozilo u slučaju redovnog održavanja, kvara ili štete, porez na putnička motorna vozila, troškove registracije i produženje tehničkog pregleda.\nBulevar Peka Dapčevića 59\n+381 61 20 17 179\n+381 11 41 22 546\nDesigned by 381 Dizajn 2019-2021@Sva prava zadržana MS Rent a Car


Home / Ekologija / Crna Gora uskoro počinje da naplaćuje plastične kese\n12. Februara 2018. AdminLeave a Comment on Crna Gora uskoro počinje da naplaćuje plastične kese\nZbog problema prekomerne upotrebe plastične ambalaže, prvenstveno kesa, Evropska komisija objavila je Strategiju o plastici, sa ciljem da se do 2030. sva pakovanja na EU tržištu mogu ponovo koristiti ili reciklirati.\nCrna Gora će slediti direktive EU tako što će se sve plastične kese naplaćivati.\nRTCG navodi da su, pre nedavnog objavljivanja Strategije o plastici, dopunom direktive o ambalaži i ambalažnom otpadu iz 2015. utvrđeni načini usmereni na smanjenje upotreba laganih plastičnih kesa za nošenje, uključujući uvođenje naknada ili postavljanje ciljeva maksimalne potrošnje na nacionalnoj osnovi.\nPodgoričkoj Pobjedi je u tamošnjem Ministarstvu održivog razvoja i turizma potvrđeno da će Crna Gora u skladu sa dinamikom ove strategije slediti sve obaveze iz navedenih direktiva, kao i najbolje prakse razvijenih zemalja Evropske unije.\n“Mere moraju da uključuju jednu od sledećih opcija, a mogu i obe: definiciju maksimalne godišnje potrošnje koja obuhvata 90 laganih plastičnih kesa za nošenje po osobi do kraja 2019. (smanjenje od 50 odsto u odnosu na 2010) i 40 laganih plastičnih kesa za nošenje po osobi do kraja 2025. (smanjenje od 80 odsto u odnosu na 2010) i moraju osigurati da do kraja 2018. plastične kese za nošenje ne budu besplatne na prodajnim mestima”, poručili su iz crnogorskog ministarstva.\n“Što se tiče Crne Gore, ona će kao zemlja kandidat slediti sve obaveze iz navedenih direktiva, kao i najbolje prakse razvijenih zemalja Evropske unije. Potrebno je istaći da zabrana upotrebe kesa nije jedna od obavezujućih mera iz zakonodavstva Evropske unije”, rekli su u Ministarstvu održivog razvoja i turizma Crne Gore.\nOdržan bilateralni susret ministra Trivana sa ministrom poljoprivrede Mađarske Šandorom Fazekašom


Na rešenje za penziju čeka se mesec dana\nBEOGRAD - Fond Penzijsko-invalidskog osiguranja za zaposlene ima najveće probleme sa poslodavcima i Poreskom upravom jer ni jedni ni drugi ne šalju podatke o uplaćenim doprinosima, rekla je juče direktor Sektora u Fondu PIO za zaposlene Mirjana Mirkov. Ona je Tanjugu rekla da poslodavci, osim što ne predaju potrebnu dokumentaciju kada uplate doprinose, neretko izbegavaju da uopšte uplate ono što im je zakonska obaveza.\n- Svojevremeno smo obavestili javnost da ćemo pokrenuti prekršajne postupke protiv takvih poslodavaca, ali su onda nastali problemi sa Poreskom upravom koja nam te podatke ne dostavlja iako su u obavezi da nas izveste. Na rešenje za penziju se ne čeka duže od mesec dana ukoliko su plaćeni doprinosi i uredno popunjen M4 obrazac, kao dokaz o plaćenim doprinosima da bi se utvrdio staž, dok u suprotnom protekne i nekoliko meseci - kaže Mirkov.\nOna je istakla da su njihovi osiguranici često vrlo strpljivi i korektni, ali da se ipak dešavaju i incidenti.\n- Nedavno nam je jedan gospodin, koji je radio u Bosni i Hercegovini, pretio jer je došlo do preračuna penzije i sada mora da vraća određeni iznos koji Bosna traži. On optužuje Srbiju da je kriva za to, ali takav je međunarodni sporazum sa BiH i mi tu ne možemo ništa. Pre nekoliko godina jedan nezadovoljni osiguranik je „potegao“ motku na mene, pa sam pozvala obezbeđenje da interveniše - priča ona.\nMirkov je dodala da Fondu stižu različite žalbe, neki traže da im se prekontroliše da li je penzija pravilno utvrđena, drugi se žale da im nisu pravilno uzeti podaci o zaradama, stažu osiguranja...\nFond ima 30 filijala i 114 ispostava na teritoriji Srbije, uključujući i Kosovo i Metohiju, s tim što na Kosovu funkcioniše samo jedna filijala u Kosovskoj Mitrovici i nekoliko njenih ispostava.


Stefanović, Šapić i Mali (i dalje) doktori nauka - Istinomer\nPosle skoro godinu dana otkako je grupa naučnika izrazila sumnju da je doktorska disertacija predsednika opštine Novi Beograd Aleksandra Šapića “drski plagijat”, kako sada stoje stvari, ovaj funkcioner će najverovatnije zadržati titulu doktora nauka. Naime, iako je Komisija koju je sastavio Univerzitet Union, na kome je sporni rad odbranjen, utvrdila da je više od polovine rada preuzeto, ona je u februaru ove godine prekinula rad, nezadovoljna zbog toga što su zaključci članova komisije bez njihovog odobrenja procurili u javnost. Kako je za Istinomer rekao v.d. rektora Univerziteta Union Zlatko Stefanović, svi pokušaji da se sastavi nova komisija su propali, a ako se to ne učini, Aleksandar Šapić će sasvim sigurno zadržati zvanje doktora nauka.\n“Upravo zbog toga sam sve nalaze Komisije postavio na sajt, jer nema velikih šansi da se ovaj problem razreši u skorije vreme. Kontaktirao sam sa profesorima iz regiona, ali niko nije voljan da se bavi ovim pitanjem”, kaže Stefanović, dodajući da sumnja o plagiranom doktoratu Aleksandra Šapića još dugo može ostati “otvoreno pitanje”.\nZa grupu srpskih stručnjaka iz Londona koji su pre godinu dana svojim analizama pokrenuli aferu “doktorati”, analizirajući najpre doktorsku disertaciju ministra unutrašnjih poslova Nebojše Stefanovića, a zatim i Aleksandra Šapića, ovakav epilog nije iznenađenje. U svom zajedničkom odgovoru Istinomeru Slobodan Tomić, Marko Milanović, Uglješa Grušić i Branislav Radeljić kažu da je očigledno da naše institucije nisu imale volje da ovaj problem rešavaju.\n“Ovim se praktično pokazuje da, uprkos dokazanom plagijatu (dva od tri člana raspuštene komisije su utvrdila izuzetno visok procenat plagiranog teksta), naši univerziteti ne mogu ili ne žele da postupak dovedu do kraja. Drugo pitanje tiče se samih procedura oko sastavljanja komisija: s jedne strane, traže se stručnjaci za užu naučnu oblast; međutim, ukoliko je plagiranje toliko obimno i doslovno, onda vam nije potrebno da imate stručnjaka baš za menadžment da uporedi dva teksta. To može da uradi bilo koji profesor društvenih nauka, jer ovde nije pitanje interpretacija stručne terminologije i upotrebe znanja, već čisto poređenje dva teksta. U tom smislu, uslov da se traže, na primer, stručnjaci iz menadžmenta radi provere navoda o plagijatu trebalo bi da se preformuliše u “stručnjaci iz oblasti društvenih nauka”. Sigurno je da bi tada bilo mnogo lakše sastaviti novu komisiju”, rekli su u razgovoru za Istinomer.\nI u slučaju optužbi za plagijat ministra Stefanovića i gradonačelnika Beograda Siniše Malog epilog je isti: i dalje su vlasnici doktorskih diploma. Nezavisna komisija Univerziteta Megatrend zaključila je da rad ministra policije nije plagijat, a o izveštaju komisije FON-a o doktorskoj disertaciji Siniše Malog, kojim se negira da je 33 odsto rada preuzeto, Senat Beogradskog univerziteta još nije raspravljao. Rektor Univerziteta u Beogradu Vladimir Bumbaširević nedavno je izjavio da će to “biti tema neke naredne sednice”, ne precizirajući koje.\n“Pokazalo se da nema velike razlike između privatnih i državnih univerziteta, jer se ceo ovaj problem gura pod tepih. Union je pokušao da se ponaša odgovorno i na neki način razotkrio šta je srž problema – ljudi su potpuno svesni te Pandorine kutije koja bi se otvorila i oni ne žele u tome da učestvuju”, kaže za Istinomer Srbijanka Turajlić, profesorka u penziji.\nU proteklih godinu dana tek nekoliko profesora i naučnih radnika usudilo se da otvoreno govori u javnosti o ovim problemima, kritikujući institucije, akademsku zajednicu i loša zakonska rešenja. I upravo je ćutanje akademske zajednice, bez obzira na to da li sa privatnih ili državnih fakulteta, jedna od najvećih zamerki koju profesorka Turajlić upućuje svojim kolegama.\n“Akademska zajednica je na sraman način prećutala celu stvar i zaključila da je se ta afera ne tiče. Jedino mogu da zaključim da je to zbog onoga – ko ima putera na glavi, ne izlazi na sunce – što znači da mnogi imaju mnogo putera na glavi kada je reč o kupljenim i plagiranim diplomama”, ističe Srbijanka Turajlić\nI u poslednjem izveštaju EU o napretku Srbije napominje se da “Evropski parlament izražava zabrinutost što se akademske institucije, zajedno sa državnim vlastima i javnim zvaničnicima, nisu pozabavile optužbama o plagijatima na univerzitetima”. Teško je proceniti da li će ovo biti jedina posledica (ne)postupanja vlasti u vezi sa ovim sumnjama za plagiranje, ali naučnici koji su ukazali na njih veruju da nije.\n“Ne zaboravimo da je proces pristupanja EU – proces, te da u svakoj fazi postoje određeni prioriteti, pa nas ne bi iznenadilo da konkretni problemi u visokom obrazovanju budu na stolu u smislu traženja da se izgrade mehanizmni za sprečavanje i reagovanje na slučajeve plagiranih disertacija”, navodi u zajedničkom odgovoru Istinomeru grupa autora iz Velike Britanije.\nDa velikih problema u visokom obrazovanju i te kako ima, pokazala je i nedavna anketa o doktorskim studijama organizacije Doktoranti Srbije.\nIzmeđu ostalog, čak 75 procenata anketiranih doktoranata reklo je da je u Srbiji ozbiljan problem sa dopisivanjem autora na naučne radove, a 36 odsto je odgovorilo da se lično susrelo sa pritiskom da na svoj rad dopišu nekoga od kolega, profesora, saradnika, iako ta osoba nije bila angažovana. U anketi je navedeno da tek nekolicina naših fakulteta ozbiljno pristupa problemu plagijata, a mali broj njih koristi softvere za detekciju plagijata.\nPorazniji podaci ove ankete pokazuju da čak 80 procenata ispitanika ne veruje da ima perspektivu u Srbiji, a da 30 odsto njih planira da napusti zemlju. Kao razloge za to uglavnom navode nepotizam, korupciju, nemogućnost pronalaska posla nakon studija i nepostojanje odgovarajućih uslova za nastavak istraživanja.\nafera doktorat Aleksandar Šapić Nebojša Stefanović Siniša Mali Srbijanka Turajlić


NOVA ŽRTVA DIVLJE GRADNJE: Beograđanin koji je prijavio investitora da nelegalno podiže zgradu pretučen na Novom Beogradu! • HAPPYTV.RS\nNOVA ŽRTVA DIVLJE GRADNJE: Beograđanin koji je prijavio investitora da nelegalno podiže zgradu pretučen na Novom Beogradu!\nBeograđanin koji je nedavno prijavio da investitor "na divlje" podiže zgradu u Ulici Vojvode Vlahovića kod broja 9 pretučen je rano jutros u Novom Beogradu.\nKako navodi jedan portal radi se o građaninu čiji je identitet poznat redakciji i koji je divlju gradnju prijavio 28. avgusta.\nDodaju, da policija radi na otkrivanju motiva napadača na čoveka koji je policiji prijavio da je investitor nastavio da gradi svoj objekat u Ulici Vojvode Vlahovića uprkos zabrani inspekcije, te da je poskidao trake upozorenja koje su inspektori postavili.


Hrvatski huligani stavljeni iza rešetaka: Zbog opasnosti od bekstva sud im odredio pritvor - Telegraf.rs\nViši sud u Beogradu odredio je večeras pritvor za pet huligana iz Hrvatske koji su u sredu učestovali u neredima tokom derbija Crvena zvezda - Patizan u Beogradu, dok se šesti osumnjičeni u ovom slučaju nalazi u bolnici.\nSekretar suda Tanja Koljenšić Milenković precizirala je za Tanjug da je sudija za prethodni postupak doneo je rešenje kojim je protiv osimnjičenih M.S, T.D, B.H, P.J. i M.I.R. odredio pritvor do 30 dana zbog postojanja okolnosti koje ukazuju na opasnost od bekstva.\nHrvatski huligani se branili ćutanjem: Tužilaštvo tražilo kaznu zatvora zbog opasnosti od bekstva\nSvi se terete za nasilnicko ponasanje na sportskoj priredbi i svi su strani drzavljani, rekla za ranije Tanjugu portparol tužilaštva Tatjana Sekulić.\n(UZNEMIRUJUĆA FOTOGRAFIJA) Jezive povrede brutalno pretučenog policajaca iz Sremske Mitrovice (VIDEO)\nUbistvo u centru Šapca: Muškarac (40) upucan ispred kafića


"Đoković je posebna liga" | Srpskacafe\nPetak, 26.02.2021., 18:34 Petak, 26.02.2021., 19:01\nNovak Đoković je osvajanjem 18. Grend slema u karijeri sebi značajno podigao šanse da postavi rekord po broju najvećih titula.\nTog mišljenja je i bivši Dejvis kup reprezentativac Nemačke, Patrik Kinen, koji je najbolje rangiran bio u maju 1989. kada je bio na 43. mjestu.\nKinen je u dublu osvojio tri titule, od toga dva puta u paru sa Borisom Bekerom.\n– Mnogo toga sada sugeriše da će Srbin preteći Federera i Nadala i postati šampion u rekordima. Australijan open mi je još jednom sve razjasnio, Đoković je posebna liga, posebno mentalno. Džoker sve više ulazi u glave svojih protivnika – rekao je Kinen za “Skaj Nemačka”.\nOn je dodao da će se u nastavku sezone najbolji teniser svijeta pitati o mnogim stvarima.\n– Zahvaljujući svojoj sposobnosti da sjajno pokriva teren, uzvraća servise briljantno i igra bez greške u odlučujućim momentima, povećava protisak na protivnika da uradi nešto posebno. Top favorit u Parizu je kao i uvijek Rafael Nadal, ali favorit broj jedan na Vimbldonu i US Openu mora da bude Novak Đoković – zaključio je Kinen.\nNovak ĐokovićPatrik Kinen


Kutinjo - odjednom u igri pet klubova?! - Sportske.net\nDeluje da Brazilca niko ne želi, ali da je u igri ipak pet klubova, ako Barselona spusti cenu.\nNovi list? Bajern spremio 200 miliona za napad iz snova?Dokaz da je Lajpcig zreo za titulu?BL - Iznenađenje u derbiju, remi na "Alijanc Areni"!DFB Pokal - Određeni parovi četvrtfinala, Bajern na teškom gostovanju!Bavarci rešavaju goruću poziciju kod Tadića?\nFilipe Kutinjo neće ostati u Bajern Minhenu, pošto je i na Alijanc areni do sada razočarao i postao rezervna opcija. Nemački klub neće iskoristiti opciju da ga otkupi za 120 miliona evra i on će na leto biti vraćen u Barselonu po isteku pozajmice.\nEngleski mediji danas prenose da će njega pokušati da dovede čak pet klubova, odnosno da na stolu ima već pet ponuda.\nU pitanju su četiri engleska kluba - Mančester Siti, Mančester Junajted, Totenhem, a tu je i dalje Liverpul koji razmatra opciju da ga vrati po razumnoj ceni.\nI za kraj, kao i obično, tu je i PSŽ, koji bi rado voleo da vidi Kutinja u svom timu, a nije nemoguće da Barselona ponudi Brazilca u trampi za Nejmara.\nUkoliko ode u PSŽ, Kutinjo će onda biti jedan od retkih igrača koji je igrao u svim najjačim ligama Evrope, pošto je do sada nastupao za Inter u Seriji A, Liverpul u Premijer ligi, Barselonu i Espanjol u La Ligi i Bajern Minhen.\nPodsetićemo i na to da je Barselona sada spremna da spusti cenu sa 120 na 90 miliona evra, ali kako Kutinjo igra poslednje dve godine, teško da će neko dati i toliko...


RTCG - Radio Televizija Crne Gore - Nacionalni javni servis :: Društvo :: Samostalno izveli jednu od najkompleksnijih operacija\nKCCG 18. 03. 2019. 14:25 >> 13:55 4\nSamostalno izveli jednu od najkompleksnijih operacija\nTim Kliničkog centra Crne Gore samostalno je izveo laparaskopsku oparaciju tumora debelog crijeva, koja je jedna od najkomleksnijih operacija u hirurgiju, kazao je direktor te zdravstvene ustanove Jevto Eraković.\nOn je na konferenciji za novinare rekao da bi mladi doktori trebalo da slijede primjere najuspješnijih crnogorskih hirurga koji su napredovali u radu sa najnovijim tehnikama.\n„Ovo je veliki dan za KCCG i za crnogorsku hirurgiju. Kada najuspješniji crnogorski hirurzi mogu da napreduju u radu sa novim tehnikama, ovo je poruka mladim doktorima da slijede te primjere i prate savremene trendove minimalno invazivne hirurgije“, naveo je Eraković.\nNačelnik Centra za digestivnu hirurgiju, Ranko Lazović kazao je da je operacijom koju je izveo tim iz Centra za digestivnu hirurgiju skraćeno vrijeme bolničkog liječenja pacijenta, dužina njegovog oporavaka.\nOn je objasnio da je uz takvu operaciju mnogo manji procenat postoperativnog bola i da su intraoperativni gubici krvi mali za takav tip intervencije.\n„Ovo što smo sada uradili smatra se krunom laparaskopske hirurgije trbuha. Posebno sam ponosan što smo to uradili mi iz Centra za digestivnu hirurgiju, bez pomoći sa stane, bez konsultanata i bez supervizije“, rekao je Lazović.\nOn je dodao da su edikovani u kliničkim centrima Rijeke i Ljubljane i da je završni kurs bio u bolnici u Madridu.\nKako je naveo Lazović, operativna procedura je izvedena na tumoru lijeve strane debelog crijeva, gdje bolesnik umjesto operativnog reza od 50 do 60 centimetara, ima samo tri uboda na trbuhu od po oko deset milimetara.\n„Bolesnik već sjutradan ustaje, počinje da pije tečnost, uzima kašastu hranu. Sada je kako treba, potpuno je sposoban da ga sjutra otpustimo. Implementirali smo metodu i namjera je da je uvedemo u rutinsku praksu“, naveo je on.\nLazović je objasnio da nijesu svi bolesnici sa tumorom debelog crijeva za takav tip operacije, jer postoje kriterijumi na osnovu kojih se bolesnici indikuju za otvorenu hirurgiju, odnosno klasičnu i za laparaskopsku hirurgiju.\n„Ovo je intervencija koja nije privilegija malih centara, malih timova, zato je potrebna dobra oprema, kadar i iskustvo na otvorenoj hirurgiji“, kazao je on.\nLazović je rekao da svaka procedura ima svoje rizike, koji su na određenim segmentima laparaskopske operacije veći nego na otvorenoj hirurgiji.\nKako je naveo, pacijent je upoznat sa procedurom i eventualnim komplikacijama i potpisuje se saglasnost za izvođenje hirurške operacije.\n“Kod laparaskopske operacije komplikacije su zato što se trbuh diže umjesto onog klasničnog razvlačenja, podiže trbušni zid i omogućava uvid u organe trbušne duplje. Povrede unutrašnjih organa su moguće zato što se uvode određeni instrumenti koji se ne koriste u otvorenoj hirurgiji”, objasnio je Lazović.\nOn je kazao da je operacija kod pacijenta trajala dva sata i 45 minuta, kao i da je dužina operacije vrlo bitna, jer nije isto kada je pacijent tri ili pet sati pod anestezijom, zbog kasnijeg oporavka.\nAparat za magnetnu u kvaru, mole pacijente za strpljenje\n17. 01. 2020. 9\nViše ljekara dolazi u KCCG nego što ga napušta\n11. 01. 2020. 3\nDječaci bili brojniji i tokom 2019. godine\n04. 01. 2020. 4\nCG primjenjuje najnovija medicinska dostignuća


Grad Bihać i Privredna komora USK učestvovali na poslovnom forumu u Nagykanizsi - Privredna štampa\nU okviru obilježavanja Dana grada Nagykanizsa (Mađarska) delegacija grada Bihaća učestvovala je u programu obilježavanju Dana ovog prijateljskog grada.\nNa poziv gradske uprave Privredne komore USK uzela je učešće u Poslovnom forumu koji je organiziran u okviru obilježavanja Dana grada Nagykanizsa. Pored domaćina na Poslovnom forumu učešće su uzeli i predstavnici prijateljskih gradova iz 6 evropskih zemalja te Rusije.\nPredstavnik Privredne komore USK predstavio je investitorima iz zemalja učesnica Foruma uvjete poslovanja u BiH odnosno pogodnosti koje investitori dobijaju ukoliko se odluče investirati upravo u Bosnu i Hercegovinu i grad Bihać.\nTakođer, u okviru Poslovnog foruma dogovoreno je učešće Grada Nagykanizsa zajedno sa privrednicima na narednom sajmu ekologije EKOBIS 2017.\nNa trgovanju na Sarajevskoj berzi od 3. do 6. aprila ostvaren je promet od 1.154.973,96 KM. U sklopu 112 transakcija…\nVrijednost novih narudžbi građevinskih firmi iz Bosne i Hercegovine u inostranstvu u prvom kvartalu ove godine manja je za…\nPorezni obveznici FBiH u januaru 2017. uplatili 369.323.638 KM\nPorezna uprava Federacije BiH objavila je da su u januaru 2017. naplaćeni javni prihodi u iznosu 369.323.638 KM, što je…\nUtvrđen tekst amandmana na Ustav Kantona Sarajevo


Islam i muslimani-izazovi i perspektive\nNaslovnica NAJNOVIJE Obrazovanje Islam i muslimani-izazovi i perspektive\nNovi Pazar – Fakultet za islamske studije iz Novog Pazara organizovao je u petak i subotu 16. i 17. aprila 2010. godine u Velikoj sali Mešihata Međunarodni naučni skup. Tema skupa na kojem su govorili eminentni stručnjaci iz oblasti islamskih nauka bila je „Islam i muslimani-izazovi i perspektive“.\nOba dana održavanja naučnog skupa, Velika sala Mešihata bila je ispunjena do posljednjeg mjesta, što nam govori da su vjernici iz Sandžaka željni i žedni ovakvih manifestacija i događaja u kojima se veliča Allah dž.š., i na kojima se sa naučnog aspekta uz veliku količinu iznijetih činjenica razgovara o stanju muslimana na ovim prostorima.\nU njihovim izlaganjima prisutni su mogli prepoznati nastavak analize stanja muslimana koju su započeli predavači prethodne večeri, ali je svaki autor i predavač dao svoj prepoznatljiv pečat i autentičnost svojem predavanju.\nOpšti je utisak da je ovo bio jako uspješan i značajan Međunarodni naučni skup, koji će prema riječima nadležnih ljudi sa Fakulteta za islamske studije prerasti u tradicionalni skup koji će se održavati svake godine, a neskriveno zadovoljstvo na licima prisutnih vjernika najbolja je motivacija da se sa ovakvim skupovima nastavi i u budućnosti.\nPrvog dana na naučnom skupu su govorili dr.hafiz Metin Izeti, profesor na Državnom univerzitetu u Tetovu, dr.hafiz Ismail Bardi, profesor iz Skoplja i dr Šefik Kurdić, profesor na Islamskom pedagoškom fakultetu u Zenici. Oni su , svako iz svog ugla govorili o islamu i muslimanima na prostoru Balkana, ukazujući na probleme i na rješenja tih problema.\nDrugog dana prisutnima su se obratili glavni muftija Islamske zajednice Muamer-ef. Zukorlić, mr. Ahmed Alibašić, predavač na Fakultetu islamskih nauka u Sarajevu i doc.dr.hafiz Almir Pramenković, dekan Fakulteta za islamske studije iz Novog Pazara.\nDekan Gicić posjetio univerzitet Umu Kura


Utvrđen Program ekonomskih reformi Republike Srpske 2021-2023. | Banjaluka.net\nUtvrđen Program ekonomskih reformi Republike Srpske 2021-2023.\nVlada Republike Srpske je utvrdila danas Prijedlog programa ekonomskih reformi Republike Srpske za period 2021-2023. godine, koji definiše 20 reformskih mjera u osam strukturnih oblasti.\nProgram ekonomskih reformi daje pregled sveukupnog okvira i ciljeva politika Vlade Republike Srpske, makroekonomskog i fiskalnog okvira, te ključnih prepreka za konkurentnost i rast, i prijedloge mjera za njihovo otklanjanje.\nU periodu 2021-2023. godine biće nastavljene inicijative i reformski procesi koji su započeti u prethodnom periodu, imajući u vidu da se radi o složenim i opsežnim višegodišnjim reformskim procesima, čija će implementacija doprinijeti realizaciji glavnih ciljeva politika Vlade Republike Srpske.\nU oblasti poljoprivrede i usluga, u narednom trogodišnjem periodu nastaviće se sa sprovođenjem aktivnosti na unapređenju konkurentnosti poljoprivrede, šumarstva i vodoprivrede.\nVlada Republike Srpske će nastaviti sa sprovođenjem reformi u oblasti tržišta energije i transporta, uključujući restrukturiranje Željeznica Republike Srpske a.d. Doboj.\nTakođe, biće nastavljeno uspostavljanje efikasnijeg sistema upravljanja naučnoistraživačkim i inovacionim potencijalom u Republici Srpskoj.\nPosebna pažnja biće posvećena nastavku reforme Inspektorata Republike Srpske i inspekcija svih nivoa vlasti Republici Srpskoj i smanjenje učešća izdataka za tekuću potrošnju u javnoj upravi.\nPored toga, sistemski će se raditi na jačanju povjerenja poslovnih subjekata i građana kroz aktivnosti na rastu integriteta poreskih i kontrolnih organa, koje su u nadležnosti Poreske uprave Republike Srpske.U cilju smanjenja sive zone u prikazivanju prometa, Vlada Republike Srpske započeće implementaciju novog sistema fiskalnih kasa, koji bi trebalo u potpunosti da bude u primjeni od 2022. godine.\nVlada Republike Srpske prepoznala je potrebu da se izvrši reforma sektora javnih preduzeća u Republici Srspkoj, te će u narednom periodu izraditi Akcioni plan za reformu javnih preduzeća.\nPrijedlog programa ekonomskih reformi je izrađen na osnovu Metodologije i Smjernica Evropske komisije, a okvir za njegovu izradu su: Program rada Vlade Republike Srpske za mandatni period 2018-2022. godine, Zajedničke socio-ekonomske reforme za period 2019-2022.\ngodine, Mišljenje Evropske komisije o zahtjevu BiH za članstvo u Evropskoj uniji, kao i Procjena Evropske komisije na PER za period 2020-2022. U toku procesa izrade analize stanja i definisanja nacrta reformi su vršene konsultacije sa socijalnim partnerima.


Anatomija autonomnih automobila - Veselin Jevrosimović\nAutomobili bez vozača, odnosno autonomna vozila, tema su koja u poslednjih nekoliko godina zaokuplja pažnju inženjera, inovatora, ali i šire publike. Uostalom, možda je upravo ovo oblast koja predstavlja očigledan dokaz da smo zagazili u tehnološku budućnost o kojoj smo maštali krajem prethodnog milenijuma.\nPremda na osnovu svega što ovih dana možemo da pročitamo deluje kao da je samo pitanje dana kada ćemo u salonima automobila moći da vidimo nove modele sposobne da nas prevezu do odredišta bez našeg angažovanja, situacija je malo komplikovanija. Naime, da bi vozila bez vozača nesmetano funkcionisala i bila bezbedna po sve učesnike u saobraćaju, treba da je budu omogućeni brojni preduslovi. U pozadini imamo izuzetno kompleksan infrastrukturni i hardversko-softverski sistem. Senzori u samom automobilu prvi su i osnovni element koji obezbeđuje da vozilo „vidi“ okruženje. Ono što detektuje automobil potrebno je ali ne i dovoljno – mora da postoji pametna povezana saobraćajna infrastruktura koja će vozilima dostavljati neophodne informacije o široj situaciji. Takođe, ti isti sistemi, poput pametnih semafora i signalizacije, mogu da prihvate podatke od automobila i da ih proslede ostalim učesnicima u saobraćaju. Prikupljeni podaci treba da budu smešteni u nekoj vrsti klaud okruženja koje je robusno i uvek dostupno. Jednako bitna je i brzina i pouzdanost veze koja će da omogući razmenu podataka. Tu na scenu stupaju mobilne mreže pete generacije. Softverska rešenja za upravljanje ovako kompleksnim sistemom zaslužuju poseban članak, o čemu ću pisati nekom drugom prilikom. Na kraju, ali ništa manje značajna je i kompjuterska snaga, u samom vozilu i u klaudu, neophodna za pokretanje programa i obradu podataka u realnom vremenu. Na sve to moramo imati u vidu borbu proizvođača za ostvarenje što niže cene vozila i uspostavljanje standarda na globalnom nivou.\nDok svaka od pomenutih komponenti ne bude uklopljena u jedinstven sistem i dovoljno pouzdana, ne možemo da očekujemo masovnu primenu autonomnih automobila, dostavna vozila bez vozača i slična rešenja. Dobra vest je da se na svemu nabrojanom uveliko radi. Osim toga, delovi ovako zamišljenog sistema omogućiće i brojne druge pogodnosti koje nude pametni gradovi, veštačka inteligencija i sveprisutan pristup internetu. Bezbednost saobraćaja, telemedicina, kvalitetnije obrazovanje i internet stvari samo su neke od njih.


Zajednica 53 zemlje Komonvelta jednoglasno suspendovala članstvo Pakistana\nZajednica 53 zemlje Komonvelta, uglavnom bivših britanskih kolonija, suspendovala je članstvo Pakistana, pošto predsednik Pervez Mušaraf ni posle isteka postavljenog roka nije ukinuo vanredno stanje u zemlji, niti podneo ostavku na mesto komandanta vojske.\n"Ministarska grupa zato momentalno suspenduje Pakistan iz Komonvelta zbog ovih prekršaja", rekao je generalni sekretar te zajednice Don Mekinon na konferenciji za novinare u Kampal.\nPakistan je ocenio da je odluka Komonvelta neopravdana, upozorivši da će zvanični Islamabad razmotriti dalju saradnju sa tom organizacijom.\n"Odluka Komonvelta je nerazumna i neopravdana. Pakistan će razmotriti buduću saradnju sa organizacijom", izjavio je portparol pakistanskog ministarstva spoljnih poslova Muhamed Sadik.\nIslamabad smatra da Komonvelt "nije imao razumevanja za ozbiljnu unutrašnju krizu" u kojoj se zemlja nalazi, insistiranjem kod pakistanskih vlasti da momentalno obnove demokratiju.\nOdluka Komonvelta usledila je pošto nije ispunjen rok dat pakistanskom predsedniku Pervezu Mušarafu da do 22. novembra ukine vanredno stanje u zemlji i povuče se sa mesta vrhovnog komandanta vojske.\nPakistan je prethodno zatražio od organizacije da odloži odluku o suspenziji pošto su vlasti dozvolile u jednoj meri normalizaciju stanja u zemlji, oslobađanjem zatvorenika i omogućavanjem TV stanicama da ponovo emituju svoj program. Međutim, prema proceni Komonvelta, u Pakistanu se i dalje beleži ozbiljno kršenje "osnovnih političkih vrednosti" za koje se ta organizacija zalaže.\nČlanstvo Pakistana u Komonveltu suspendovano je i 1999. godine, kada je Mušaraf državnim udarom preuzeo vlast u zemlji, a obnovljeno je 2004.godine.\nU međuvremenu je svoj povratak u Pakistan najavio bivši premijer Navaz Šarif, koga je Mušaraf svrgnuo sa vlasti 1999. godine. Šarif je saopštio da će se vratiti u zemlju pošto je Vrhovni sud Pakistana juče, odbacivanjem i poslednjeg prigovora opozicije, otvorio put za drugi reizbor Mušarafa. Šarif je lider jedne od dve najveće opozicione partije u Pakistanu i veruje se da će njegov povratak u zemlju doneti novu snagu protivnicima Mušarafove politike.


Vesić: „Beograđanka” će ponovo biti jedan od najprestižnijih objekata| Grad Beograd\nVesić: „Beograđanka” će ponovo biti jedan od najprestižnijih objekata\nKompanija „Marera properties” kupila je danas deo Beograđanke, koju je Grad Beograd ponudio na prodaju po početnoj ceni od 16,5 miliona evra, a zamenik gradonačelnika Beograda Goran Vesić rekao je da će „Beograđanka” nakon rekonstrukcije zadržati autentični izgled i namenu, ali da će ponovo biti jedan od najprestižnijih objekata u prestonici.\nKupac je obavezan da investira najmanje osam miliona evra u roku od tri godine, rekao je Vesić Tanjugu, ističući da će ta zgrada nakon rekonstrukcije dobiti „novi život”.\n– Grad Beograd je prodao svoj deo Palate „Beograd”, malo više od 19.000 kvadrata, za 16,5 miliona evra. Na ponovljenom tenderu dobili smo samo jednu ponudu i u pitanju je kompanija koja već više godina radi u Beogradu – navodi Vesić.\nOn je napomenuo da je kompanija „Marera Propreties” rekonstruisala zgradu pored Opštine Zvezdara, veliku zgradu koja je nekada bila banka prekoputa Radio Beograda, nekadašnju halu konfekcije „Beko”...\nKako je naveo, ova firma u Beogradu uglavnom kupuje stare zgrade, rekonstruiše ih i daje im novu vrednost, a svi ti projekti pokazali su se kao dobri za Beograd.\nVesić je istakao da će „Beograđanka” biti mesto gde će raditi mnogo kompanija i građana koji će naći posao u tim kompanijama.\n– Grad Beograd je insistirao na posebnim uslovima prilikom prodaje „Beograđanke”, tako da je osim obaveznog ulaganja od najmanje osam milona evra u naredne tri godine, zabranjena i promena namene „Beograđake” i promena izgleda – rekao je Vesić.\nPrema njegovim rečima, zgrada „Beograđanka” je od 2019. na evidenciji kulturnih dobara Srbije, što znači da je za bilo kakvu rekonstrukciju potrebna saglasnost Zavoda za zaštitu spomenika.\n– Fasada će biti oprana i sređena, tako da je na taj način Beograd zaštitio jedan od svojih brendova. Obezbeđeno je da ta zgrada ima novi život i da to zaista postane mesto kao što je bilo u vreme kada je otvoreno, jedno od najprestižnijih u Beogradu. Unutrašnjnost zgrade će imati savremeniji izgled, a za uređenje će Grad dati dozvolu, a Zavod za zaštitu spomenika saglasnost. Videćete kako će „Beograđanka” izgledati kada samo njena fasada bude oprana i očišćena – naglasio je zamenik gradonačelnika.\nPrethodna prodaja „Beograđanke”, ranije ove godine, kada je početna cena bila 20,6 miliona evra, bila je otkazana jer nije bilo zainteresovanih. U okviru postupka javnog nadmetanja, koji je sproveo Grad Beograd, ćerka firma kompanije „Marera Properties” dala je najbolju ponudu i sada je u procesu zaključenja kupoprodajnog ugovora, saopštila je „Marera Propreties”. Akvizicija se odnosi na kancelarijski prostor u kuli „Beograđanke”, a ne obuhvata maloprodajni objekat koji se nalazi uz kulu.\nOd 1974. godine, kada je sagrađena, Palata „Beograd” nije podvrgnuta nijednom značajnijem projektu rekonstrukcije. To je svojevremeno bila najmodernija građevina u zemlji, a planovi novog vlasnika su da joj se taj status vrati inovativnim dizajnom i adaptacijom prema aktuelnim trendovima u arhitekturi i uređenju poslovnih enterijera.


Opšte informacije – Enološka stanica Vršac\nEnološka stanica / Opšte informacije\nEnološka stanica je akreditovana u skladu sa ISO/IEC 17025:2017 od strane Akeditacionog tela Srbije. Prva akreditacija je bila septembra 2001. godine, što je rezultiralo rešenjem 01-17/2001, od tada pa na dalje zahtevi standarda se poštuju i nadograđuju što se potvrđuje redovnim godišnjim proverama Akreditacionog tela Srbije.\nObim akreditacije Enološke stanice odnosi se na fizičko-hemijsko, mikrobiološko, senzorno i biološko-biohemijsko ispitivanje poljoprivrednih proizvoda biljnog porekla, vina, jakih alkoholnih pića, prirodne mineralne vode, aditiva, aroma i predmeta opšte upotrebe.\nIspitivanja se vrše na osnovu međunarodno priznatih standardnih metoda kao što su SRPS ISO, OIV, AOAC i EPA, kao i na osnovu niza sopstvenih validovanih metoda. Tačnost rezultata ispitivanja se proverava redovnim učešćem u međunarodnim međulaboratorijskim uporednim ispitivanjima kod akreditovanih provajdera.\nEnološka stanica je dugogodišnja članica BIPEA-e međunarodno priznatog i akreditovanog provajdera, što joj omogućava učestvovanje u godišnjim ciklusima međulaboratorijskih ispitivanja za grupe proizvoda od interesa.\nCERTIFICATE BIPEA 2013-2014\nCERTIFICATE BIPEA 2014-2015\nCERTIFICATE BIPEA 2015-2016\nCERTIFICATE BIPEA 2016-2017\nPoverenje klijenata, kompetentnost i nepristrasnost su utemeljeni u rad ustanove od osnivanja i ona će im biti posvećena i ubuduće.


Zemunci nakon aktuelnog šampiona dočekuju i lidera šampionata\nU okviru 15.kola Super lige Srbije danas se u Zemunu sastaju istoimeni superligaš i lider šampionata, ekipa Crvene zvezde. Domaći tim će pokušati da ponovi sjajnu partiju od pre nekoliko dana, kada su bili težak rival crno-belima, pa treba očekivati izuzetno zanimljivu i borbenu utakmicu.\nZemunci od starta šampionata igraju solidno, a njihov glavni problem je neefikasnost, pa nakon četrnaest odigranih susreta na svom kontu imaju samo tri pobede, uz pet remija i šest poraza. U prethodnom kolu (zaostali meč 9.kola) poraženi su na svom terenu nakon velike borbe od ekipe Partizana, a rezultat je bio 1:3. Sa 14 osvojenih bodova trenutno zauzimaju 12.mesto na superligaškoj tabeli. Ekipa Crvene zvezde je sezonu započela jako uspešno i nakon četrnaest odigranih susreta na svom kontu ima dvanaest pobeda, uz jedan remi i jedan poraz. U prethodnom kolu (zaostali meč 9.kola) crveno-beli su na svom terenu savladali subotički Spartak Ždrepčeva krv, a rezultat je bio 1:0. Sa 37 osvojenih bodova trenutno zauzimaju 1.mesto na superligaškoj tabeli.\nDanašnji rivali se nisu sastajali gotovo jedanaest godina, jer se nisu takmičili u istom rangu. Ako posmatramo rezultate prethodna 24 međusobna susreta u domaćim takmičenjima (u periodu 1996-2006) crveno-beli su bili daleko uspešniji sa 18 trijumfa, uz šest remija i bez poraza.\nMeč 15.kola Super lige Srbije između Zemuna i Crvene zvezde igra se danas, u nedelju 29.oktobra 2017.godine, sa početkom u 13:00 časova. Obezbeđen je direktan televizijski prenos ovog susreta na prvom programu TV Arena sport.